Predsednik Thaçi: Proizvodi “Made in Kosova” su deo evropskog i svetskog tržišta - Novosti i Događanja - Predsednik Republike Kosova - Hashim Thaçi\nPredsednik Thaçi: Proizvodi “Made in Kosova” su deo evropskog i svetskog tržišta\nKačanik, 12. jul 2018. godine – Predsednik Republike Kosovo, Hashim Thaçi je u društvu predsednika opštine Kačanik, Besima Ilazija, danas posetio fabriku „Kivo“ u Kačaniku, koja je kosovsko-holandska investicija sa preko 110 zaposlenih.\nPredsednik Thaçi je rekao da je ova fabrika najbolji primer da se proizvodi „Made in Kosova“ svakog dana, sve više izvoze na evropsko tržište.\n„Imam poverenja da je ovakav model, koji postoji u fabrici „Kivo“, najbolji mogući model za privatne firme, za domaću i međunarodnu saradnju, za dobru poslovnu klimu u Republici Kosovo, za radnu snagu, aktivnosti investiranja na Kosovu, ali i dokaz da nezavisno do poteškoća koje imamo kao država, proizvodi „Made in Kosova“ se danas nalaze svuda u Holandiji, u Nemačkoj, Francuskoj i u najbitnijim evropskim državama, a i šire“, rekao je predsednik Thaçi.\nŠef države je istakao da je ova mogućnost koju su stvorili vlasnici fabrike „Kivo“, dobra perspektiva za Kačanik i mogućnost za stvaranje novih radnih mesta.\n„Zaista je ovo jedna dobra perspektiva za Kačanik, za ljude iz Kačanika, za stvaranje novih radnih mesta, za njihovo dalje zapošljavanje, za povećanje socijalnog blagostanja njihovih porodica, ali je takođe još jedna mogućnost za ekspertizu za proširenje i na druge prostore Republike Kosovo“, dodao je predsednik Thaçi.\nPredsednik opštine Kačanik, Besim Ilazi je rekao da je ova kompanija primer drugima.\n„Verujem i nadam se da su iskustvom i uticajem koji su imali vlasnici ove kompanije, sve uradili veoma dobro, i da smo zapravo imali i drugih interesovanja u opštini Kačanik“, rekao je predsednik opštine Ilazi.\nVlasnik fabrike „Kivo“, Visar Ramajli je rekao da se kompanija bavi proizvodnjom proizvoda za fleksibilno pakovanje.\n„To je zajednička investicija između lokalnih i holandskih investitora, a navršilo se četiri godine od kako uspešno posluje i izvozi u razvijene zemlje Evropske unije“, rekao je Ramajli.\nPredsednik Thaçi je na samom kraju rekao da su institucije zemlje uz preduzimače, koliko su u mogućnosti, da olakšavaju angažovanja radi otvaranja novih mogućnosti za poslovanje, za radna mesta i bolje socijalno blagostanje.


Švajcarski kapital za oporavak fabrike akumulatora Sombor - Somborski informativni portal - Agencija Soinfo\nŠvajcarski kapital za oporavak fabrike akumulatora Sombor\nSvojevremena perjanica somborskog industrijskog kompleksa, „Fabrika akumulatora Sombor“ (FAS) nakon perioda privatizacionog haosa, stečaja, konačne likvidacije i prodaje švajcarskoj kompaniji „Batagon“, po svemu sudeći, na dobrom je putu da povrati svoj značaj na domaćem i inostranom tržištu proizvođača akumulatorksih baterija.\nTakav utisak je mogao da se stekne, nakon što je novi menayment, predvođen nedavno imenovanim novim generalnim direktorom, Darinkom Đuran, krajem protekle nedelje otvorio svoje kapije i za predstavnike medija, što se nije dešavalo u protekle dve decenije.\n– Naša namera je da se kao fabrika čije se srce, proizvodnja, nalazi u Somboru predstavimo lokalnoj zajednici kao partner, spreman na saradnju zarad zajedničkog dobra – naglasila je Đuranova tokom jučerašnjeg sastanka sa predstavnicima lokalnih i nacionalnih medija koji imaju svoje predstavnike na području Sombora. Prema njenim rečima FAS ponovo radi, trenutno je nekih dvestotinak radnika zaposleno od kojih je 130 u pogonima, a na proizvodnim trakama ponovo su akumulatori prepoznatljivog brenda, predvođenog onim sa motivom crnog konja. Većina zaposlenih radnika bivši su radnici ove fabrike koji su se posle nekoliko godina vratili na posao koji u ovom trenutku podrazumeva izradu kako nekada svetski poznate linije akumulatorskih baterija „Black Horse“, tako i novih akumulatora pod imenom „Asian Horse” i „Tesla“.\n– Trenutno imamo oko 200 radnika, a učinili smo sve da bismo našim zaposlenima stvorili uslove rada po evropskim standardima.Do kraja godine planiramo da uposlimo još toliko radnika, kako bismo uposlili sve proizvodne kapacitete – kaže Đuran, koja se nakon 17 godina rada u republičkim ministarstvima građevine i (prethodno) dijaspore, prihvatila odgovornog zadatka i okupila tim mladih i stručnih ljudi u novi menayment FAS-a. Ona dodaje da je firma kupljena iz stečaja, i to stranim kapitalom, te da su posle kupovine imali dosta poteškoća i nevolja, pre svega u pogledu kvaliteta konačnog proizvoda pošto je fabrika bila zapuštena a u procesu stečaja i likvidacije iz nje odnešeno sve što se moglo otuđiti.\n– Uložili smo mnogo, remontovali smo mašine, sanirali ono što je uništeno, uspeli da vratimo opremu koju su lizing kuće u procesu stečaja odnele, naravno i dodatno modernizovali linije najsavremenijim mašinama koje će uskoro biti u funkciji.Ovih dana uređujemo upravnu zgradu, čije svečano otvaranje očekujemo za desetak dana, u kojoj će biti i moderan „šou rum“, ovih dana počinjemo izgradnju nove topionice, svi pogoni dobijaju novi sjaj...– kaže Đuranova, prema čijim rečima fabrika kojoj se našla na čelu trenutno dnevno proizvodi oko 3.000 akumulatora, što ne pokriva ni aktuelne zahteve tržišta, koje pored domaćeg čine i ona u Rusiji, Italiji, Francuskoj, Nemačkoj....\nKonačni cilj u prvoj fazi oporavka nekada dominantnog srpskog proizvođača akumulatora, koji se i na zahtevnom inostranom tržištu izdvajao pre svega optimalim odnosom kvaliteta i cene, je dnevna produkcija od 7.000 akumulatora. – U skladu sa dobrom praksom koja je i pre postojala, planiramo da uskoro u krug fabrike vratimo i servis za popravku akumulatora, a imajući na umu da se nalazimo u agrarnom kraju, poljoprivrednicima ćemo ponuditi kupovinu akumulatora na rate – najavila je Darinka Đuran, novi direktor Fabrike akumulatora Sombor.\nEkologija i društvena odgovornost\nU skladu sa najstrožim evropskim standardima, prema rečima menaymenta koji je predstavila njena čelnica Darinka Đuran, povelo se računa i o zaštiti životne, pa i radne, sredine, ali i o društveno odgovornom poslovanju. U skladu sa tim samo u opremu usmerenu u zaštitu životne sredine uloženo je već preko jedan milion evra, a kao prvi korak društvene odogovornosti prema lokalnoj zajednici FAS je nekolicini somborskih ustanova, institucija i javnih preduzeća nedavno poklonio jedan broj svojih proizvoda, odnosno akumulatora.\nViše iz ove kategorije « Veličanstven koncert u Somboru\tKazna od 25.000 dinara za one koji ne uklone eambroziju »


RTCG - Radio Televizija Crne Gore - Nacionalni javni servis :: Društvo :: Iskustvo oružanih snaga Slovenije značajno za CG\n22. 10. 2021. 09:27 >> 09:28 0\nIskustva Oružanih snaga Slovenije u oblasti Vazduhoplovnog vojnog autoriteta od velikog su značaja za uspostavljanje i razvoj te institucije u Vojsci Crne Gore, kazao je načelnik Generalštaba Vojske Crne Gore, brigadni general Milutin Đurović. On se na sastanku sa načelnikom VVA Oružanih snaga Slovenije, pukovnikom Bojanom Breceljem saglasio da će se intenzivna saradnja nastaviti.\nPukovnik Brecelj naglasio je da je tokom posjete Vazduhoplovstvu razgovarao s kolegama o izazovima sa kojima su se susretali tokom formiranja VVA i procesima nakon toga.\n“On je poručio da je sa crnogorskim vazduhoplovcima razmijenio praktična iskustva, kao i da vjeruje da će u budućnosti biti organizovane zajedničke aktivnosti, kako bi se podržao razvoj VVA u Crnoj Gori”, saopšteno je iz Ministarstva odbrane.\nSagovornici su razgovarali i o pravnim okvirima uspostavljanja Vazduhoplovnog vojnog autoriteta, njegovoj strukturi i ulozi u Vojsci Crne Gore, kao i o davanju ovlašćenja i licenciranju vazduhoplovnog kadra.\nMinistarstvo odbrane Milun Đurović


RTCG - Radio Televizija Crne Gore - Nacionalni javni servis :: Region :: Ljubljana: Bivšem ministru 7 godina zatvora\nPRANJE NOVCA 20. 07. 2013. 09:12 >> 09:29 1\nLjubljana: Bivšem ministru 7 godina zatvora\nIgor Bavčar, bivši slovenački ministar unutrašnjih poslova, koji je 2002. postao generalni direktor Istrabenca, proglašen je krivim za pranje novca i zloupotrebu ovlašćenja zbog prodaje dionica Istrabenca slovenačkoj Pivovarni Laškoi osuđen na sedam godina zatvora.\nTakođe mu je određena i kazna od 21 milion eura, koje je prisvojio tokom ilegalne transakcije 2007., naveo je sud.\nPosao je izveden sa Boškom Šrotom, koji je u to vrijeme bio generalni direktor Pivovarne Laško. On je osuđen na 5 godina i 10 mjeseci zatvora zbog ilegalne kupovine dionica i zlopotrebe vlasti. Tom kupovinom Pivovarna je izgubila 24 miliona eura.


Отворене две уметничке изложбеOpen two art exhibitions\nOtvorene dve umetničke izložbeOpen two art exhibitions\nPožarevac metropola srpskog slikarstva\nOvih dana Požarevac je prava metropola srpskog slikarstva. Tradicionalna, 8. po redu, Međunarodna likovna kolonija „Balkane moj“ okupila je umetnike iz Izraela, Rusije, Belorusije, Moldavije, Rumunije, Hrvatske, Bosne i Hercegovine i Srbije. Početni cilj likovne kolonije bio je da se obogati kulturni život tadašnje opštine Požarevac, pa su iz toga, ubrzo, nastale još dve likovne kolonije međunarodnog karaktera „Ljubav i razumevanje“ i kolonija veterana ULIS-a, na kojima učestvuju slikari sa svih meridijana.\nOdabrana dela koja su nastala tokom likovnih kolonija „Ljubav i razumevanje“, uz prisustvo zapaženih slikara iz zemlje i inostranstva, prikazana su u Gradskoj galeriji na Starom korzou. Otvarajući izložbu, predsednik Skupštine grada Požarevca Bane Spasović je istakao da je od izuzetnog značaja što je grad Požarevac imao velike slikare poput Milene Pavlović Barili i što pokušava da sačuva i neguje posebnu umetničku duhovnu nit, između ostalog i kroz organizaciju Međunarodne likovne kolonije.\n-Naziv izložbe „Ljubav i razumevanje“ i naziv likovne kolonije „Balkane moj“ ne mogu biti slučajni, oni govore ne samo o ljubavi prema svojoj zemlji, već o prostoru koji nije samo geografska odrednica, već dom mnogih naroda. Ova poruka je tako jednostavna ali i značajna, upravo za ovaj trenutak u kome se nalazimo kao narod i država. Ljubav i razumevanje su zapravo recept za rešavanje problema. Nakon svakog kulturnog događaja, nakon svakog kulturnog dešavanja, brišemo granice na Balkanu i pojam Balkana kao zone sukoba ostavljamo istoriji. Naši gosti, likovni umetnici koji su uglavnom sa područja Balkana, čine naš grad boljim i lepšim mestom za život, a upravo kroz njihovu umetničku vizuru možemo shvatiti koliko smo srećni i šta možemo i moramo učiniti za naš grad, kako bi bio primer srpske i balkanske snage i lepote. Posmatrajući posvećenost i umetničko stvaralaštvo naših prijatelja i njihovu ljubav prema ovom gradu i Balkanu, švatio sam da je Požarevac mesto u koje se dolazi i da se vredi boriti za ovaj grad, da bi bio još bolji i lepši, kazao je Spasović.\nIspred organizatora i domaćina, vlasnica Agencije za obrazovno – pedagoške usluge „Kodeks“ Snežana Milošević, tom prilikom je istakla da ova kolonija za cilj ima podizanje kulturnog i obrazovnog nivoa populacije, promociju umetnosti i kulture u opštem smislu, edukaciju kroz likovno izražavanje, podsticanje i razvijanje kreativnosti, prepoznavanje i usmeravanje talenata, kao i promociju grada Požarevca u drugim kulturnim sredinama. od Čačalicom, slavnog po Mileni Pavlović Barili, Đuri Jakšiću, Viminacijumu, Ergeli Ljubičevo…\nIzložba Udruženja likovnih stvaralaca „Đura Jakšić” Požarevac i njihvih gostiju iz zemlje i inostranstva, otvorena je u holu Centra za kulturu Požarevac. Pod nazivom „Balkan u očima slikara sa pogledom na Požarevac”. Izložena dela nastala su u okviru tradicionalnih kolonija „Ljubav i razumevanje”. Pod okriljem Agencije za pedagoške usluge – Kodeks iz Požarevca, godinama je stvarana umetnička atmosfera, koja je postala zaštitni znak Udruženja, a na vrhu ove piramide je vlasnica Kodeksa, i sama slikarka i humanista, Snežana Milošević. Ona je u pozdravnim rečima odala priznanje svima koji su pomogli da se duh zajedništva održi i širi, a potom je govorila Vjera Đukić, slikarka. Izložbu je otvorio zamenik predsednika Skupštine grada, Milić Jovanović, koji je slikare pozdravio u ime lokalne samouprave i poželeo im uspeh u radu.\n– Balkanski prostor je fizički ograničen, isto kao i slikarsko platno, ali je njegova unutrašnjost bogata različitim sadržajima, kao slika bojama. Na Balkanu zajedno žive mnogi narodi, različitih vera i tradicija, ali su upućeni jedni na druge i često su kroz istoriju bili posvađani, ali i pored toga svesni zajedništva i potrebe da međusobno sarađuju. Međunarodne likovne kolonije pravi su primer lepote Balkana, na njima se okupljaju slikari iz svih njegovih krajeva, zato je Balkan u očima umetnika jedna celina, bogat kao slikarska boja nijansama. Požarevac je danas grad sa mnogo nacija, baš kao Balkan, pun dobrih ljudi i vrednih umetnika, grad koji je uvek bio otvorenog srca za sve ljude koji su naprednim idejama i stvaralaštvom nadrastali granice provincije, rekao je, između ostalog Jovanović.\nU umetničkom delu programa nastupile su mlade balerine Baletskog studija “Amadeus”.\nR E Š E Nj E o imenovanju vršioca dužnosti direktora Javnog preduzeća „Toplifikacija“, Požarevac


NAŠ NAROD JE NAZIVA SLAVOM ŠKRTICA: Danas se obeležava Sveti Stefan, a evo koje običaje moramo imati na umu\nJer, ovo je dan opšteg mirenja i praštanja.\nTa "tišina" je potrebna jer je slava sv. Stefana u treći dan najradosnijeg hrišćanskog praznika. Slama se, zbog verovanja u njenu plodotvornu moć, prvo pažljivo pomete i sakupi, a potom ostavlja u štalu, voćnjak ili među pčele, da pojača rod ili napredak.\nObičaji kojih bi trebalo da se pridržavamo na treći dan Božića: Ovo izbacite iz kuće na Stevanjdan\nDanas je Sveti Stefan: OVO od danas nemojte više koristiti zbog ZDRAVLJA\nTAGOVI: Sveti Stefankrsna slavaSlavski kolačislavski kolačreligijapravoslavni običajipravoslavljehrišćanstvotradicijaVerovanjeObičaji


Škotska premijerka: Tramp za sada nije dobrodošao u Škotskoj - Svet - Dnevni list Danas\nPočetna » Svet » Škotska premijerka: Tramp za sada nije dobrodošao u Škotskoj\nFoto: EPA-EFE/ Chris Kleponis POOL\nŠkotska premijerka Nikola Sterdžon (Nicola Sturgeon) upozorila je danas odlazećeg američkog predsednika Donalda Trampa da mu ograničenja na snazi u Škotskoj gde ima terene za golf, ne dozvoljavaju da dođe.\nLokalni list Sandej post (Sunday Post) preneo je da je aerodrom Prestvik na istoku Škotske dobio obaveštenje o dolasku Boinga 757 koji često koristi Tramp, 19. januara, odnosno dan pre inauguracije novog predsednika SAD Džozefa Bajdena (Joseph Biden).\nList je dodao da su na tom aerodromu pojačane aktivnosti i da su navodno sprovedene izvidjačke misije nad jednim od dva terena za golf u vlasništvu Trampa.\nIzvori bliski aerodromu rekli su Frans presu da ne očekuju Trampovu posetu tokom januara.\nNikola Sterdžon sa svoje strane je rekla da ne zna koji su Trampovi planovi putovanja, uz nadu da će njegov plan biti u bliskoj budućnosti da napusti Belu kuću.\n„Trenutno ne dozvoljavamo ljudima da dolaze u Škotsku, osim ako su u pitanju neka neophodna putovanja“, rekla je ona i podsetila da je Škotska pooštrila mere protiv korona virusa.\n„To se odnosi na njega (Trampa) kao i za bilo koga drugog. Dolazak na teren za golf ne smatramo neophodnim razlogom za dolazak“, dodala je ona.\nU SAD i dalje se šire spekulacije šta će Tramp, koji još uvek odbija izborni poraz, učiniti 20. januara na dan Bajdenove inauguracije.\nJedno reagovanje na “Škotska premijerka: Tramp za sada nije dobrodošao u Škotskoj”\n05. januara 2021. u 18.47\nKomesari Slobo, Vucic\n& Dodik su dobro dosli u Srbistan!


Sastanak Pregovaračke grupe: Vlada spremna za intenzivniji proces pregovora | EUME\nNaslovnica Press info Press Pregovori o pristupanju Sastanak Pregovaračke grupe: Vlada spremna za intenzivniji proces pregovora\nU Kancelariji za evropske integracije danas je održana 23. sjednica Pregovaračke grupe, kojom je predsjedavao glavni pregovarač Aleksandar Drljević. Članovi Pregovaračke grupe razgovarali su o novoj metodologiji, Nezvaničnom radnom dokumentu o stanju u poglavljima 23 i 24,kao i o podršci Crnoj Gori iz EU fondova u vrijeme epidemije korona virusa.\n„Nova metodologija, u tehničkom smislu, ne donosi ništa novo kad su u pitanju pregovori Crne Gore sa EU, ali ona naglašava političku volju s obje strane za nastavak reformi i predstavlja iskorak u procesu. Vlada je prihvatanjem nove metodologije pokazala volju i spremnost da još intenzivnije i posvećenije sprovodi svoje obaveze i svi treba da budu svjesni svoje uloge, jer uspješnost sveukupnog procesa zavisi od ispunjavanja pojedinačnih obaveza“, rekao je Drljević.\n„Vjerujemo da će napredak u oblasti vladavine prava, koji je notiran u Non paperu, biti podsticaj državama članicama da daju zeleno svijetlo za skoro otvaranje poglavlja 8, kako bismo zakoračili u zahtjevniju fazu procesa“, dodao je glavni pregovarač.


Skupština RS usvojila odluku o povećanom zaduženju\nJedna od sjednica Narodne skupštine RS u vrijeme pandemije\nZastupnici Narodne skupštine Republike Srpske (NSRS) su četvrtog dana zasjedanja, u subotu, 24. maja na 13. posebnoj sjednici, usvojili rebalans budžeta i izmjenu odluke o dugoročnom zaduživanju.\nParlament je po hitnom postupku usvojio Rebalans budžeta RS-a za 2020. godinu, čime je budžet povećan za 188 miliona KM (94 miliona eura), zbog krize nastale usljed pandemije korona virusa i iznosi tri milijarde i 613 miliona konvertibilnih maraka (KM).\nPo hitnom postupku je usvojen i Zakon o izmjenama Zakona o izvršenju budžeta Republike Srpske za ovu godinu.\nUsvojena je Odluka o povećanom zaduženju, odnosno izmjena odluke o dugoročnom zaduživanju Republike Srpske za 2020., kojom je predviđeno dugoročno zaduživanje tog bosanskohercegovačkog entiteta za ovu godinu u maksimalnom iznosu do 678 miliona KM.\nMinistrica finansija RS-a Zora Vidović rekla je u obrazloženju prijedloga da je odlukom predviđeno dugoročno zaduživanje te da je struktura ovog zaduženja takva da je na domaćem tržištu moguće zaduženje od 354,1 milion КM, a na inozemnom tržištu 323,8 miliona КM.\nNarodna skupština Republike Srpske (RS) potvrdila 19 uredbi koje je donijela predsjednica RS, Željka Cvijanović za vrijeme vanrednog stanja te odluke o prestanku važenja uredbi sa zakonskom snagom.\nZastupnici su na posebnoj sjednici NSRS u četvrtak, 21. maja, usvojili Odluku o ukidanju vanrednog stanja za teritoriju Republike Srpske. Glasanjem, kojem nisu prisustvovali poslanici opozicije, okončano je posebno zasjedanje NSRS.


Mihajlović: Plan prioriteta investicija u energetici polovinom septembra\n18.08.2012. / 11:29\nBEOGRAD, Srbija može da dugoročno očekuje od četiri do šest milijardi evra investicija u energetiku, a do polovine septembra će biti napravljen plan prioriteta investiranja, izjavila je srpski ministar energetike Zorana Mihajlović.\nMihajlović: Kreditni rejting snižen zbog prethodnih\n17.08.2012. / 13:04\nBEOGRAD, Kreditni rejting Srbije nije smanjen zbog izmjena Zakona o Narodnoj banci, već zbog onoga što je prethodna vlada novoj ostavila u amanet, izjavila je danas članica predsjedništva SNS Zorana Mihajlović.\n14.08.2012. / 16:09\nBEOGRAD, Prioritet rada Ministarstva energetike, razvoja i zaštite životne sredine Srbije biće zauzimanje što bolje pozicije Srbije u daljoj saradnji sa Rusijom, radi obezbjeđivanja povoljnije cijene gasa i efikasnije realizacije započetih projekata u oblasti energetike i zaštite životne sredine, izjavila\n08.08.2012. / 8:20\nBEOGRAD, Ministarstvo energetike Srbije planira da uvede tržišnu cijenu struje za one platežno sposobne, ali i takozvanu socijalnu cijenu za siromašne.\nUskoro program Vlade Srbije za razvoj energetike\n06.08.2012. / 14:16\nBEOGRAD, Vlada Srbije će uskoro predstaviti program razvoja i prioriteta investiranja u energetici i rudarstvu Srbije, kako bi obezbijedila dovoljne količine struje i energenata pod razumnim i održivim cijenama, najavila je ministar energetike, razvoja i zaštite životne sredine Srbije Zorana


Danas je 105 godina od rođenja patrijarha Pavla - Život dostojan sveca - NOVI GLAS\nDanas je 105 godina od rođenja patrijarha Pavla – Život dostojan sveca\nPatrijarh Pavle je kasnije o tom izboru rekao: “Nisam očekivao, još manje želeo”.\nBio je i predsjednik Liturgičke komisije pri Svetom arhijerejskom sinodu, koja je pripremila i štampala “Službenik” na srpskom jeziku.\nVlada Srbije je povodom njegove smrti proglasila trodnevnu žalost u Srbiji, a dan sahrane – 19. novembar bio je dan žalosti u Beogradu, Republici Srpskoj i u distriktu Brčko.\nTeška saobraćajka – Vozač motora preminuo nakon sudara sa automobilom! (Foto)\nMajka prodala tek rođene blizance – Evo našta je potrošila novac, a onda javio se i otac


Svetski dan borbe protiv trgovine ljudima (VIDEO) | RTK\nSvetski dan borbe protiv trgovine ljudima (VIDEO)\nSvetski dan borbe protiv trgovine ljudima, 30. jul, biće obeležen prvi put ove godine. Ustanovljen je kao odgovor na globalni problem i jedan od najrasprostranjenijih oblika kriminala na svetu. Sa istim ciljem, Policijska uprava Kruševac sprovodi niz različitih aktivnosti.\nTrgovina ljudima podrazumeva čin vrbovanja, prevoza, transfera i smeštaja lica upotrebom sile, obmane ili na drugi način a u svrhu eksploatacije. U borbi protiv ovog najbrutalnijeg vida kršenja ljudskih prava moramo biti svesni da se ne događa samo u svetu, već i u našem okruženju, a žrtva može da postane svako, bez obzira na pol, rasu, uzrast i stepen obrazovanja, kaže šef Odseka za strance, suzbijanje ilegalnih migracija i trgovine ljudima Policijske uprave Kruševac, Dobrivoje Đorđević.\nDok je seksualna eksploatacija jedan od najpoznatijih, brojne žrtve trpe posledice drugih oblika trgovine ljudima, od kućnog ropstva do prosjačenja, ističe Đorđević.\nOn dodaje da Policijska uprava Kruševac tokom godine organizuje niz aktivnosti sa ciljem da se poveća nivo svesti od opasnosti od ovog problema.\nPrema izveštaju Kancelarije Ujedinjenih nacija za borbu protiv kriminala, trgovina ljudima pogađa više od 27 miliona ljudi širom sveta a u Kruševcu se, pokazuju podaci Policijske uprave, svake godine dogodi bar jedan slučaj. Rezultati pokazuju da upseh može biti zagarantovan samo ako postoji usaglašeno delovanje svih nadležnih organa ali i pojedinaca.\nPrethodno : Na jezeru Ćelije uočen pomor ribe iz pravca Blatašnice, voda bezbedna za piće (VIDEO)\nSledeće : Gradonačelnik Kruševca u poseti Rmniku Vlčea


U KANTONU SARAJEVO OD 18.MARTA DO 8.APRILA JOŠ 1.339 NEZAPOSLENIH | Hayat.ba\nU KANTONU SARAJEVO OD 18.MARTA DO 8.APRILA JOŠ 1.339 NEZAPOSLENIH\nU Kantonu Sarajevo je u perodu, od 18. marta do 8.aprila 2020. godine, odnosno, od proglašenja stanja prirodne nesreće, broj nezaposlenih porastao za 1.339 osoba.\nTo je kazala ministrica za rad, socijalnu politiku, raseljene osobe i izbjeglice KS Jasna Agić na online konferenciji za medije, ali je izrazila optimizam za korisnike materijalnih i drugih davanja.\nKorisnici materijalnih i drugih davanja ne moraju brinuti, jer je Vlada KS donijela odluku kojom je osnov za obračun materijanih i drugih davanja povećan sa 660 KM na 700 KM, a primjenjivat će se za isplate iz aprila i dalje – kazala je ministrica Agić.\nNavela je da je u posljednja 24 sata u Kantonu Sarajevo 21 osoba prekršila mjere samoizolacije, a zabranu kretanja, policijski sat prekršilo je 43 osoba.\nNa osnovu izvještaja MUP KS, u prisilnu izolaciju odvedena jedna osoba – što znači da su do sada u prisilnu izolaciju odvedene tri osobe.


Policija KS i Istočnog Sarajeva smiruju građane, zajedničko djelovanje za bolju sigurnust\nNastavljajući praksu održavanja periodičnih radno-konsultativnih sastanaka, danas su u prostorijama Uprave policije MUP-a Kantona Sarajevo, policijski komesar Nusret Selimović i načelnik PU Istočno Sarajevo Branimir Šehovac sa svojim saradnicima održali sastanak.\nTom prilikom je izvršena analiza trenutne sigurnosne situacije, dosadašnjih rezultata rada i efekata zajedničkog djelovanja na sprečavanju kriminogenih aktivnosti kriminalnih grupa i pojedinaca, te su doneseni određeni zaključci u smislu daljnje koordinacije aktivnosti i razmjene podataka, a sve u cilju preveniranja i sprečavanja vršenja svih vrsta krivičnih djela.\nZajednički zaključak učesnika današnjeg sastanka je da se ovakav vid saradnje u prethodnom periodu pokazao veoma korisnim i da je takvu saradnju neophodno nastaviti i ubuduće, što će zasigurno rezultirati podizanjem stanja sigurnosti na viši nivo na područjima koje pokrivaju obje Uprave.\nIstovremeno, policijski komesar Selimović i načelnik Šehovac iskoristili su priliku da upute apel građanima da ne pridaju značaj netačnim i neprovjerenim informacijama koje se povremeno objavljuju na društvenim mrežama i pojedinim internet portalima, a tiču se pokušaja stvaranja negativne atmosfere u smislu narušene sigurnosne situacije, te eventualnog izazivanja različitih incidenata.\nNaglašavaju da to apsolutno ne odgovara stvarnom stanju na terenu, jer je zajednička ocjena da je sigurnosna situacija zadovoljavajuća, a nadležne službe, kako Uprave policije MUP-a Kantona Sarajevo, tako i PU Istočno Sarajevo, sa raspoloživim ljudskim i materijalnim kapacitetima su u potpunosti u stanju da odgovore svim sigurnosnim izazovima iz svoje nadležnosti.


ZAKON O ZADRUGAMA: Udruženja akcionara potražuju zadružnu zemlju oduzetu u procesu privatizacije\nSavez udruženja akcionara Vojvodine (SUA) uputio je žalbu Evropskom komitetu za socijalna prava u Strazburu, jer su, navode, iscrpili sve pravne instrumente za vraćanje oko 200.000 hektara zadružne zemlje, oduzete tokom, kako kažu, nezakonite privatizacije, a pomoćnik ministra poljoprivrede Nenad Katanić se nada da će ovaj problem biti rešen bez strane arbitraže.\nBlizu 3.000 zadrugara, okupljenih u više od 60 zadruga, traži da im se vrati na korišćenje skoro 200.000 hektara zadružne zemlje, oduzete tokom, kako kažu, nezakonite privatizacije, dok sporovi koje su pokrenuli traju više od 20 godina.\n"Oko 200.000 hektara zadružne zemlje je uzurpirano 'pretvaranjem' u društvenu imovinu, koja je tokom privatizacije prodata biznismenima. Na taj način oštećeno je oko 10.000 porodica u Vojvodini", izjavio je predsednik SUA Veselin Muhadinović.\nU Ministarstvu poljoprivrede kažu da su svesni problema koji su nastali tokom privatizacije, te da je svima u interesu da oni što pre budu rešeni.\n"U procesu privatizacije, kada je razdvajana društvena imovina, bilo je puno problema. Neki zadrugari nisu mogli da dokažu vlasništvo onoga što su unosili u zadrugu. Iz tog razloga su mnogi i danas u sudskom sporu. S druge strane, imamo dobar deo onih koji su svoje pravo dokazali", objašnjava Katanić.\nOn kaže da su u Ministarstvu svesni koliko su zadruge uticale na razvoj agrara i koliko i uspešnih zadruga postoji danas.\n"Zato nam je u interesu da ovaj problem bude rešen bez strane arbitraže. Verujem da ga, uz dobru volju, možemo rešiti unutar naše kuće", kaže Katanić koji je pohvalio saradnju resornog Ministarstva sa Zadružnim savezima Srbije i Vojvodine.\nPo odredbama zakona o zadrugama iz 1990. i 1996. godine samo deo zadružne imovine vraćen je zadrugama, a procenjuje se da je oko 70.000 hektara poljoprivrednog zemljišta, koje su zadruge svojevremeno unele u organizacije udruženog rada, izdvojeno i vraćeno zadrugama po njihovom ponovnom osnivanju, dok je oko 130.000 hektara ostalo u društvenim preduzećima.\nJelena Nestorov, iz Zadružnog saveta Vojvodine, koja je bila član Radne grupe za izmene važećeg Zakona o zadrugama ("Sl. glasnik RS", br. 112/2015), navodi da je u procesima privatizacije veliki deo imovine koja je po svom poreklu zadružna, preneta novim vlasnicima kapitala, umesto da je vraćena zadrugama.\nPri tom su, dodaje, zadruge većinom gubile postupke za povraćaj imovine nakon promene vlasnika kapitala.\nIzvor: Vebsajt RTV, 08.02.2019.


Danas isplata uvećanih penzija - indeksonline.me\nHome Vijesti Danas isplata uvećanih penzija\nPenzionerima sa najnižim primanjima u Crnoj Gori od danas uz julski ček biće isplaćen i sedmomjesečni iznos uvećanja za 13,16% koje je predložio premijer Duško Marković, saopšteno je iz Vlade Crne Gore.\n“Kao što smo i obećali našim penzionerima počinje implementacija Zakona o izmjenama i dopunama Zakona o penzijskom i invalidskom osiguranju.\nFond PIO je stvorio pretpostavke za obračun i isplatu najnižiih penzija sa duplo uvećanim julskim čekom koji uključuje vanredno usklađivanje od 13,16 odsto, retroaktivno od 1. januara kako je predložio predsjednik Vlade.\nPodsjećamo da je premijer Duško Marković saopštio 15. jula, nakon sastanka sa predstavnicima Socijalnog savjeta i sindikatâ da je odlučio da Vlada utvrdi Prijedlog zakona o izmjena i dopunama Zakona o penzijskom i invalidskom osiguranju kojim je predviđeno, između ostalog, povećanje nominalnog iznosa najniže penzije više od 13 odsto i izdvajanje dodatnih 135 miliona eura na srednji rok za potrebe izmjene Zakona i unapređenja materijalnog položaja naših penzionera.\nPrijedlog zakona o penzijskom i invalidskom osiguranju, koji je usaglašen u najvećoj mogućoj mjeri sa našim socijalnim partnerima, izraz je naše brige za penzionere. On obezbjeđuje pravednost i adekvatnost davanja, uz eliminisanje najnepovoljnijih godina iz obračuna penzije, kako bi se izbjegao negativan uticaj na visinu primanja naših penzionera”, navode u saopštenju.


Erste banka poziva studente da se prijave za jednogodišnje stipendije u Austriji :: Ekonomija\nErste banka poziva studente da se prijave za jednogodišnje stipendije u Austriji\nErste banka podržaće i ove godine program razvoja i obrazovanja za talentovane studente iz regiona, Najbolji iz jugoistočne Evrope /Best of South-East/, koji nudi mogućnost jednogodišnjih stipendija u visini do devet hiljada EUR.\nProgram Best of South-East, koji sprovode Steiermarkische Sparkasse Bank i Univerzitet u Gracu, namijenjen je studentima završne godine osnovnih i postdiplomskih studija sa akreditovanih univerziteta iz Crne Gore, Srbije, Bosne i Hercegovine, Hrvatske, Slovenije i Sjeverne Makedonije, kao i studentima iz ovih država koji već studiraju u Austriji.\nNajboljih sedam kandidata iz regiona očekuje jednogodišnja stipendija u iznosu do devet hiljada EUR.\n„Program studentima pruža priliku da steknu međunarodno radno iskustvo i omogućava im dalje usavršavanje, te im na taj način olakšava početak profesionalnog puta“, navodi se u saopštenju.\nZa program se mogu prijaviti studenti pravnih nauka, ekonomije, tehničkih fakulteta, metalurgije i geologije, te koncertnog i operskog pjevanja, sa akreditovanih univerziteta.\n„Studenti trenutno moraju biti na završnoj godini osnovnih studija, da počinju specijalističke studije ili su već na njima, da imaju odlično znanje engleskog i dobro znanje njemačkog jezika i visok prosjek na studijama”, rekli su iz Erste banke.\nRok za studente ekonomije i prava da pošalju online aplikaciju sa kompletnom dokumentacijom na konkurs za stipendije na Univerzitetu u Gracu je 4. decembar.\n“U sklopu programa stipendisti imaju pravo na stipendiju u visini do devet hiljada EUR, koja pokriva mjesečni džeparac do 750 EUR, školarinu Univerziteta u Gracu, registraciju pri Univerzitetu u Gracu, intenzivan kurs njemačkog u univerzitetskom jezičkom centru Treffpunkt Sprachen, kao i troškove raznih društvenih i kulturnih događaja, u zavisnosti od epidemiološke situacije”, dodaje se u saopštenju.\nStudenti koji osvoje stipendije biće u prilici da, tokom jednogodišnjeg boravka u Gracu, prođu obuku ili praksu u Steiermarkische Sparkasse Bank ili drugom štajerskom preduzeću. Odabrani predmeti na Univerzitetu u Gracu zaokružiće akademsku obuku i obrazovanje studenata.\nStudenti tehničkih fakulteta mogu se prijaviti za stipendije do 1. decembra.\nU sklopu programa stipendisti imaju pravo na stipendiju do devet hiljada EUR koja obuhvata mjesečni džeparac od 750 EUR, registraciju i školarinu na Tehničkom univerzitetu u Gracu, različite društvene i kulturne aktivnosti, ako ih dozvoli epidemiološka situacija.\nRok za prijavu na konkurs za stipendije za studente metalurgije/geologije traje do 21. decembra.\nU sklopu programa stipendisti imaju pravo na stipendiju koja obuhvata mjesečni džeparac od 750 EUR, školarinu za program mobilnosti na Univerzitetu za rudarstvo, metalurgiju i geologiju (Montanuniversität Leoben), mogućnost samostalnog organizovanja dvomjesečne prakse ili stažiranja, u julu i avgustu.\nViše detalja o uslovima i detaljni postupak prijave dostupan je na https://www.erstebank.me/sr_ME/footer-stanovnistvo/o-banci/program-best-of-south-east.


Najčešće primjedbe na bh. poslovni ambijent: Skupe i duge procedure, loša infrastruktura… – Radio Vitez\nNajčešće primjedbe na bh. poslovni ambijent: Skupe i duge procedure, loša infrastruktura…\n28. lipnja 2013. 6:23 28. lipnja 2013.\nProgram postinvesticione podrške investitorima predstavlja prvi sveobuhvatni program s ciljem motivacije postojećih investitora u BiH iz strateških izabranih sektora na reinvestiranje, i poboljšanje veza sa lokalnom privredom.\nU Sarajevu je održan sastanak saradničke mreže za postinvesticionu podršku kompanijama, koju Agencija za unapređenje stranih investicija u BiH (FIPA) realizuje u saradnji sa Međunarodnom finansijskom korporacijom (IFC), članicom Grupacije Svjetske banke u okviru Projekta poboljšanja poslovnog okruženja i konkurentnosti u BiH. Saradničku mrežu čine predstavnici 9 opština, 3 kantona, 1 grada, i 9 nadležnih entitetskih i državnih ministarstava. Cilj formiranja mreže jeste unapređenje saradnje nadležnih institucija sa privrednim sektorom kako bi se potojećim investitorima olakšalo poslovanje i kako bi se podstakli na reinvestiranje. Program postinvesticione podrške investitorima predstavlja prvi sveobuhvatni program sa ciljem motivacije postojećih investitora u BiH iz strateških izabranih sektora na reinvestiranje, i poboljšanje veza sa lokalnom privredom. Na sastanku su analizirani rezultati rada saradničke mreže za prvih šest mjeseci 2013. godine. U proteklih šest mjeseci 2013, FIPA zajedno sa partnerskim institucijama posjetila je 20 firmi koje imaju strani ulog, a spadaju u grupu malih i srednjih preduzeća i do sada su investirale oko 80 miliona eura. Preduzeća pripadaju metalskom sektoru, autoindustriji, sektoru poljoprivrede i tekstilnoj industriji i ukupno imaju 3.366 zaposlenih. Iako posluju u prilično složenim uslovima (kako zbog spoljnih faktora stalne ekonomske krize širih razmjera tako i zbog stalne unutrašnje nestabilnosti), 13 kompanija je već najavilo da do kraja godine imaju u planu nove investicije od oko 15 miliona eura i povećanje broja zaposlenih za oko 400 novih radnih mjesta dok ostale ili nisu još donijele odluku ili se planiraju zadržati na postojećem broju zaposlenih. Kao najčešće primjedbe kada je u pitanju poslovno okruženje u BiH, firme navode političku nestabilnost, duge i skupe procedure, visine taksi i drugih naknada, procedure vezane za indirektno oporezivanje, netransparentnost poticaja i subvencija, radno zakonodavstvo kao i uopšte neusaglašenost pravnih propisa na svim nivoima vlasti. Dodatne poteškoće donosi neizgrađena infrastruktura, putevi, vodovod, kanalizacija, elektrosnabdijevanje i slično. Ovom prilikom razmijenjena su mišljenja o tome na koji način razvijati rad mreže u dijelu koji se odnosi na rješavanje prepreka u poslovanju za strane investitore i kako definirati prijedloge reformi za unapređenje poslovnog okruženja identificirane kroz posjete postojećim investitorima. Također, razgovaralo se o koordinaciji rada partnera u mreži na rješavanju otvorenih pitanja koja imaju investitori i na predlaganju i provođenju reformi. Predložen je i plan rada saradničke mreže za narednih šest mjeseci 2013, odabrani su ključni investitori koji će biti posjećeni u posmatranom perodu, te je utvrđen plan i dinamika posjeta stranim investitorima za ovaj period. Izgradnja saradničke mreže za rad i postinvesticionu podršku stranim investitorima u zemlji koju čine Agencija FIPA kao koordinator aktivnosti, i institucije na svim nivoima vlasti predviđena je ugovorom o saradnji između Vijeća ministara BiH i Međunarodne finansijske korporacije (IFC), članice Grupacije Svjetske banke na Projektu poboljšanja poslovnog okruženja i konkurentnosti u BiH. Navedene institucije zajednički rade na pružanju podrške postojećim investitorima na način da pokušavaju otkloniti prepreke njihovom poslovanju te na taj način ih nastoje motivirati na dodatna ulaganja sa ciljem povećanja broja zaposlenih i ekonomskog razvoja zemlje.\nPrevious ArticleAgencija za statistiku: Smanjen broj registrovanih nezaposlenih u BiHNext ArticleGlas radnika: Svi smo mi ovdje samo bijeda


Međusobne optužbe Suda BiH i predsjednika VSTV-a: "Tegeltija dezavuisao javnost" – Fokus.ba\no komentarisanju presuda\nSud BiH izdao je saopćenje u kojem se ističe kako predsjednik i članovi Visokog sudskog i tužilačkog vijeća (VSTV) komentarišu elemente presude uprkos tome što naglašavaju da to neće raditi, čime dezavuišu javnost, dok predsjednik VSTV-a Milan Tegeltija tvrdi da zastupanje presude u javnosti narušava pretpostavku nepristrasnosti\nUkidanje Pravilnika o postupku ocjenjivanja rada nositelja pravosudnih funkcija i Kriterija za ocjenjivanje rada sudija bilo je tema današnje sjednice VSTV-a, ali i gostovanja predsjednika ove institucije Milana Tegeltije na televiziji N1. Tim povodom, Sud BiH je saopćio kako su tokom njegovog gostovanja na N1, ali i brojnih drugih istupa, iznesene netačne informacije.\n“Sud podsjeća predsjednika VSTV-a da je suprotno evropskim standardima o odgovornosti i transparentnosti da predsjednik VSTV-a, sudija po zvanju i stranka u postupku, u medijima i javnosti iznosi opravdanje za akte koje je Sud poništio i obrazložio. To je nedozvoljeno komentarisanje presude, a također predstavlja i dezavuisanje javnosti”, navodi se u saopćenju Suda.\nIz Suda BiH ističu da razlog zbog kojeg je Pravilnik poništen jeste to što je VSTV BiH prekoračio svoja ovlaštenja, uveo nepostojeće pravne institute bez valjanog zakonskog osnova, a ne zato jer su obuhvaćeni sudije i predsjednik Suda Bosne i Hercegovine.\nTegeltija je za Balkansku istraživačku mrežu Bosne i Hercegovine (BIRN BiH) kazao kako bi se Sud BiH o argumentima i tvrdnjama stranaka u postupku trebao izjašnjavati u zakonom predviđenom postupku po pravnim lijekovima, a ne putem medija odgovarati na argumente stranaka.\n“Potpuno je neprimjereno da Sud BiH u javnoj raspravi zastupa presudu protiv koje je najavljeno pravno sredstvo od strane stranke a o kojem će taj isti sud odlučivati. Time se narušava pretpostavka nepristrasnosti u drugostepenom postupku i uopšte na taj način se dovodi u pitanje djelotvornost pravnog lijeka ukoliko sud unaprijed zauzima stav o presudi na koju je najavljeno pravno sredstvo tom istom sudu”, rekao je Tegeltija.\nIz Suda BiH su se osvrnuli i na navode u kojima Tegeltija tvrdi da su poništeni Pravilnik i Kriteriji rađeni u koordinaciji sa Evropskom komisijom, preporukama Peer reviewa, preporukama eksperata, te da je to obaveza u procesu pridruživanja BiH Evropskoj uniji.\nNaveli su kako ispunjavanje obaveza iz procesa pridruživanja BiH Evropskoj uniji mora biti u skladu s domaćim zakonodavstvom.\n“Pogrešno je i zabranjeno stvarati javno mnijenje da je nešto rađeno pod okriljem Evropske komisije, da je to obaveza iz procesa pridruživanja, te na taj način pokušati stvoriti privid pravilnosti podzakonskih akata, koji su zbog višestruke nezakonitosti poništeni presudom nadležnog suda. To se sasvim jasno može protumačiti kao pritisak na Sud, tim više što sistem pravnih lijekova u ovom postupku nije u cijelosti iscrpljen”, navode iz Suda BiH.\nNa današnjoj sjednici VSTV-a predsjednik Tegeltija je kazao kako su posljedice ove presude katastrofalne budući da su sva imenovanja zasnovana na ocjenama donesenim na osnovu Pravilnika, te je usvojen zaključak u kojem se navodi kako će VSTV uputiti zahtjev za preispitivanje presude Suda BiH.\nIz Suda BiH su pozvali predsjednika VSTV-a da prekine s medijskim istupima u kojima komentariše presudu Suda BiH, te poručili kako se izjave sa sjednice mogu okarakterisati kao dodatni pritisak budući da su članovi Vijeća “Sudu adresirali neprilične stvari povodom predmetne presude”.\n#izdvojeno#sud bih#VSTV#milan tegeltija#u fokusu


Niška policija: Nije tačno da smo skrivali vozača – Otvoreno\nPočetnaVestiNiška policija: Nije tačno da smo skrivali vozača\nsreda, 6. januara 2021 : 18:54\nNiška policija: Nije tačno da smo skrivali vozača\nNiška policija saopštila je danas da je 5. januara obavestila javnost da je uhapšen vozač koji je izazvao nesreću u Bulevaru Medijana i da tog vozača nije skrivala.\n– Povodom neistinitih navoda pojedinca o navodnom skrivanju osumnjičenog za saobraćanu nezgodu u Nišu, Policijska uprava u tom gradu podseća da je 5. januara saopštenjem koje je prosledjeno svim sredstvima javnog informisanja, obavestila javnost da je vozač koji je izazvao saobraćajnu nezgodu uhapšen, a u skladu sa Zakonom o zaštiti podataka o ličnosti, u saopštenju su navedeni njegovi inicijali, godina i mesto rođenja – navodi se u saopštenju niške policije.\nPolicija FOTO: Ilustracija\n– Netačni su i navodi da je policiji prijavljena bahata vožnja audija. Policija nijednom nije imala prijavu takve vožnje ovog automobila u Bulevaru Medijana kao i u ostalim delovima grada – dodaje se u saopštenju.\nU saopštenju se navodi da su ministar unutrašnjih poslova Aleksandar Vulin i direktor policije Vladimir Rebić 5. januara, po unapred najavljenoj radnoj poseti, obišli Policijsku upravu u Nišu, a na sastanku sa načelnikom i rukovodiocima Policijske uprave u Nišu razmatrani su uslovi rada i opremljenost policijskih službenika, kao i rezultati rada ove uprave.\n– Navodi da je Niš nebezbedan grad su, takođe, netačni, čemu u prilog govori podatak da je broj saobraćajnih nezgoda u 2020. godini manji za deset odsto u odnosu na 2019. godinu, kao i da je broj povređenih lica u 2020. godini za 20 odsto manji u odnosu na 2019. godinu – naveli su u niškoj policiji.\nNajavljeno je da će Policijska uprava u Nišu u narednom periodu pojačati aktivnosti na kontroli bezbednosti saobraćaja i preduzeće sve neophodne mere i radnje da se broj saobraćajnih nezgoda i broj povređenih lica u tim nezgodama smanji.\nPolicijska uprava u Nišu apelovala je na pojedince da ne koriste policiju za prikupljanje “političkih poena i time joj narušavaju ugled”.


U Nemili otvorena šehidska spomen soba - Zenicki.net\nU Nemili otvorena šehidska spomen soba\nU društvenom domu u Nemili proteklih dana svečano je otvorena novoizgrađena šehidska spomen soba, u čiju gradnju je uloženo oko 50 hiljada konvertibilnih maraka.\n“Radi se o projektu čiji je cilj da se ne zaboravi na sve ono što su borci ovog kraja dali u odbrambeno-oslobodilačkom ratu”, istakao je Salko Lužić, predsjednik Upravnog odbora Udruženja boraca učesnika otpora agresiji nemilskog rejona.\n“Ovaj kraj dao je više od 4,5 hiljade boraca, 127 položilo je svoj život, a preko 1.000 je ranjeno od čega više od 300 teže. Stoga je važno da čuvamo sjećanje na heroje ovog kraja i njihov doprinos otporu u agresiji”, ukazao je Lužić.\nPredviđeno je da se u ovom prostoru o novijoj historiji uče i mlađe generacije, učenici osnovnih škola nemilskog kraja.\nIzgradnju šehidske spomen sobe podržali su Turska jedinica EUFOR-a, Ministarstvo za boračka pitanja ZDK, privrednici ovog kraja kao i demobilisani borci koji su besplatno radili na uređenju enterijera.\nGradska uprava Zenice izdala je dozvolu za dogradnju sprata u društvenom domu.\nPrevOdigrano 13. kolo Prve futsal lige – zenički Neimari bili slobodni\nNextU BiH 48 osoba preminulo, više od 1.250 novozaraženih


Doprinos na izgradnјi društvenog i političkog života Srpske\nPetko Stanojević bio je uvažen i poštovan član zajednice, koji je dao veliki doprinos na izgradnji društvenog i političkog života Republike Srpske, istakao je vršilac dužnosti generalnog direktora Želјeznica Republike Srpsk Želјko Radić, na komemoraciji nekadašnjem generalnom direktoru preduzeća i narodnom poslaniku.\nRadić je na komemorativnom skupu u Doboju rekao, da je Stanojević kao uvažen i poštovan član društvene zajednice obavlјao visoke i odgovorne funkcije tokom svoje profesionalne karijere.\nZamenik gradonačelnika Doboja Vladimir Marković, naveo je da su Stanojevićeva nesebičnost, hrabrost i istrajnost u radu uzor mnogim generacijama, a da o ostvarenim rezultatima govori njegova bogata biografija koja ga svrstava u zaslužne građane koji su uticali na razvoj Doboja.\nPetko Stanojević rođen je u Doboju 1969. godine gde je završio osnovnu i srednju školu, a zvanje diplomiranog inženjera mašinstva dobija po završetku studija u Banjaluci, nakon čega magistarsku i doktorsku titulu stiče na Fakultetu tehničkih nauka u Novom Sadu.\nTokom radnog veka bio je angažovan na rukovodećim mestima u privrednim preduzećima, organima opštinske uprave, radio je kao profesor u srednjim školama i na fakultetima u Doboju.\nKarijeru u Želјeznicama Republike Srpske počeo je kao inženjer mašinstva na poslovoma šefa službe i direktora sektora, napredujući do pozicije generalnog direktora.\nStanojević je 2008. godine postao prvi čovjek Želјeznica Republike Srpske, kao najmlađi generalni direktor preduzeća u istoriji želјeznica na prostorima BiH.\nMandat narodnog poslanika u Narodnoj skupštini Republike Srpske obavlјao je od 2010. do 2014. godine.\nPetko Stanojević sahranjen je danas na seoskom groblјu u Lipcu..\n11 maj 2021\tTretiranje korova hemijskim sredstvima\n05 maj 2021\tHemijsko tretiranje korova\n05 april 2021\tSaopštenje za javnost\n01 mart 2021\tSaopštenje za javnost\n29 april 2021\tInterni oglas za popunu radnog mjesta iz postojećeg kadra Željeznica Republike Srpske


DARUJTE BEBE, KOJE ĆE SE TEK RODITI Ulaz na spektakularnu utakmicu besplatan, a donacija jedna KM - Srpskainfo\nDARUJTE BEBE, KOJE ĆE SE TEK RODITI Ulaz na spektakularnu utakmicu besplatan, a donacija jedna KM\nInteresovanje za humanitarni spektakl, utakmicu veterana Crvene zvezde i Borca, odnosno reprezentacije RS, zakazanu za iduću srijedu, sve je veće.\nNišta čudno, jer gledaoci će imati jedinstvenu priliku da, nakon nekoliko decenija, na terenu vide megazvijezde poput Dragana Džajića, Vladimira Petrovića Pižona, Damira Špice, Duleta Savića i braće Đurovski, i to besplatno. Naime, ulaz na Gradski stadion biće slobodan, ali građani će imati priliku da na drugi način pomognu rad Fondacije “Djeca nam se rađala”, koja organizuje ovu utakmicu u cilju promocije nataliteta u Srpskoj.\nOd 1. septembra je aktivan humanitarni broj 1432, a svakim pozivom na taj broj građani doniraju jednu marku za rad fondacije. Pošto su sredstva namijenjena za podršku djeci i porodicama, a fondacija, između ostalog, promoviše i reafirmaciju lijepih običaja, poput darivanja novorođenih beba, ovo je prilika, poručuju, da na posredan način darujete i bebe koje će se tek roditi.\nPredsjednik Fondacije “Djeca nam se rađala”, dr Vlado Đajić, nedavno je, na promotivnoj pres konferenciji, poručio da će rad fondacije biti transparentan, a utrošak novca strogo namjenski, ali da se ova fondacija neće baviti “samo prikupljanjem i podjelom novca”, nego i promocijom porodice i roditeljstva, edukacijom i zagovaranjem zakonskih promjena, kako bi se zaustavio pad nataliteta.\nOsnivaču fondacije upozoravaju da je od 2002. godine u RS prisutan negativni prirodni priraštaj, što je posljedica smanjivanja stope nataliteta, a povećavanja stope mortaliteta. U zadnjih nekoliko godina broj živorođenih se smanjio za više od trećine, a istovremeno se broj umrlih povećao.\nNegativna demografska slika dodatno je pogoršana iseljavanjem stanovništva.\nDruštvo Djeca nam se rađalahumanitarni brojkampanjaNatalitet u RS\nKRIZA PLODNO TLO ZA START KAMPANJE Predizborne pripreme u jeku godinu dana prije izbora


U policijsku akciju pretresa i kontrole na tri lokacije na severu Kosova bilo je uključeno oko 100 policijskih službenika\nDve osobe, od kojih je danas jedna uhapšena u policijskoj akciji na severu Kosova, a za drugom se traga, kosovsko tužilaštvo sumnja da nisu adekvatno obavili posao ili su čak i sakrili dokaze, ne samo u slučaju ubistva Olivera Ivanovića, već i u ostalim nerasvetljenim ubistvima.\nTo je na konferenciji za novinare u Prištini danas saopštio specijalni tužilac Sulj Hodža, rekavši da za te dve osobe, za koje je 14. oktobra proširena istraga, kosovsko tužilaštvo ima dokaze, kako je naveo tužilac, da su radili i delovali pod naredbom Milana Radoičića, jednog od lidera Srpske liste, koji se nalazi u Srbiji.\n"Takođe", dodao je, "na osnovu naših spisa, kriminalna grupa Milana Radoičića dosta je organizovana i, nažalost, ima uticaja i na Policiju Kosova i na ostale opštisnke sturkture u tom delu".\nMilan Radoičić (drugi s desna na fotografiji), nalazi se u Srbiji\nZatražen pritvor za uhapšenog\n"Osoba koja je danas uhapšena", pojasnio je dalje "je istražni policajac i sumnjamo da je, na osnovu dokaza koje imamo, radio selektivno i po direktivima nekih drugih".\n"Bilo je slučajeva kad su brzo sprovodili i završavali istrage, ali i slučajeva kada nisu odradili proceduralne postupke", kazao je tužilac na konferenciji za novinare u Prištini.\nHodža je naveo da je uhapšena osoba, inicijala R.B., ispitana i da je od suda zatražio određivanje pritvora za uhapšenog, a da je druga osoba koja je takođe bila uhapšena i kod koje je pronađeno oružje puštena nakon ispitivanja. O pritvoru, Osnovni sud u Prištini odlučuje u četvrtak, rekli su u sudu.\n"Smatramo da imamo dovoljno materijala za njegove (R.B.) kriminalne aktivnosti ili za neobavljanje dužnosti policijskog istražitelja", izjavio je Hodža.\nOn je kazao kako R.B. nije priznao krivicu, ali je za Tužilaštvo već od danas okrivljeni.\n"Kriminalna organizovana grupa je i ranije delovala i njen šef je bio, na osnovu spisa, Zvonko Veselinović (biznismen sa severa Kosova, kojeg je KFOR sumnjičio za organizovanje nereda na severu Kosova i napade na pripadnika te misije, op.a.), a u međuvremenu Milan Radoičić je takoreći preuzeo tu ulogu za severni deo", naveo je dalje tužilac.\n"Znate da, osim toga, postoji i jedna grupa pod nazivom 'bradonje'. Bilo je ljudi koji su u Srbiji počinili krivična dela, a sada su našli utočište u severnom delu. Oni takoreći, osim što su počinili krivična dela, bili su i zaštita Milana Radoičića. Tako da, osim ubistva Olivera Ivanovića, postoje još dva ubistva koja su počinjena, a nisu rasvetljena. Mi sumnjamo da su policijski istražioci nisu odradili posao i smatramo da su pod uticajem kriminalne grupe koju predvodi Milan Radoičić", rekao je Hodža.\nOn je takođe dodao da će istražioci raditi na tome da utvrde kako je druga osoba dobila informacije i uspela da pobegne.\nTužilac je pojasnio da je Tužilaštvo 14. oktobra donelo odluku o proširenju istrage na dva policijska zvaničnika na severu, od kojih je jedan danas uhapšen, a za drugim se traga jer nije pronađen na pretresenoj lokaciji. On je naveo kako je istraga proširena za krivično delo "učešće u organizovanoj kriminalnoj grupi" i "zloupotrebu službenog položaja".\nPortparol policije Baki Keljani na konferenciji za novinare je rekao da je u policijsku akciju pretresa i kontrole na tri lokacije na severu Kosova jutros bilo uključeno oko 100 policijskih službenika.\nPolicija je tokom ove akcije, u koordinaciji za Tužilaštvom, konfiskovala šest komada oružja od kojih dva službena, i municiju, naveo je Keljani na konferenciji za novinare, iznoseći nove podatke o jutrošnjoj akciji specijalnih jedinica Policije Kosova na severu.\nNezvanično: Uhapšeni Rade Basara i Vasilije Bojić\nKako je Radio Slobodna Evropa (RSE) saznao prethodno nezvanično u Policiji Kosova, u akciji je uhapšen policajac Rade Basara, te Vasilije Bojić, sin šefa operative Policije Kosova Željka Bojića.\nVasilije Bojić je uhapšen u samouslužnoj perionici koju Bojić ima u Velikom Rudaru, mestu na severu Kosova, na magistralnom putu Priština - Leposavić u Opštini Zvečan, a kod njega je pronađeno oružje.\nKako RSE saznaje, specijalna jedinica KP pretražila je i stan Željka Bojića u centru Severne Mitrovice, gde nikog nije bilo.\nSrpska lista, čiji je Radoičić jedan od lidera, ubrzo nakon akcije zatražila je da se "neosnovano uhapšeni odmah puste na slobodu", a od međunarodne zajednice akciju "pre nego što sitacija izmakne kontroli", te ustvrdila je da je cilj akcije "destabilizacija situacije i zastrašivanje srpskog naroda" u Severnoj Mitrovici.\nRebić: Imali saznanja da će biti sprovedena akcija\nDirektor policije Srbije Vladimir Rebić izjavio je danas da su još u toku noći imali saznanja da će specijalne jedinice policije Kosova danas sprovesti akciju na severu Kosova. On je za Radio televiziju Srbije (RTS) rekao da su rano jutros u severni deo Mitrovice ušla 24 oklopna vozila, što je, kako je naveo, "suprotno propisima i rezolucijama", ocenivši akciju pokušajem zastrašivanja Srba.\nDirektor kancelarije za Kosovo Vlade Srbije Marko Đurić izjavio je da je cilj akcije specijalne policije Kosova na severu bilo hapšenje šefa operative Policije Kosova za sever Želјka Bojića, a da su odveli njegovog sina Vasilija, te da je tokom akcije uhapšen još jedan radnik policije regiona sever Rade Basara, stoji u tekstu na sajtu Kancelarije. Đurić je, kako se navodi, rekao da je "namera da okrive Srbe za ubistvo Olivera Ivanovića.\nVučić je prehodno, u maju, prilikom posete Internatu Vojne gimnazije ustvrdio kako je "konačni cilj Prištine" hapšenje Željka Bojića. On je to rekao nakon što je u policijskoj akciji na severu Kosova u maju pritvoreno 19 policijskih službenika od kojih 11 srpske, 4 albanske i 4 bošnjačke nacionalnosti, a pod sumnjom za za krivična dela zloupotrebe položaja, organizovanog kriminala, krijumčarenje, uzimanje i davanje mita i slično.\nGI "SDP": Od ubistva 21 mesec, očekujemo da vlasti nađu ubice\nInače, iz Građanske inicijative "SDP", čiji je Oliver Ivanović bio predsednik, danas su saopštili da je od ubistva prošao 21 mesec, a da se za pravdom da se ubica pronađe i procesuira još uvek traga.


Franko Simatović se nije pojavio na suđenju za ubistvo Ćuruvije - Slavko Ćuruvija fondacija\n20. april, 2016.\nPredsednica sudskog veća Snežana Jovanović objasnila je da je sud tek juče obavešten da Simatović uopšte nije primio sudski poziv. Advokati odbrane su predložili da se samo pročita Simatovićev iskaz iz istrage i da se on više ne poziva, ali se tome usprotivio tužilac\nFranko Simatović, bivši pomoćnik načelnika Resora državne bezbednosti (RDB), koji je danas trebalo da svedoči na suđenju za ubistvo novinara Slavka Ćuruvije, nije se pojavio u Specijalnom sudu. Predsednica sudskog veća Snežana Jovanović objasnila je da je sud tek juče obavešten da Simatović uopšte nije primio sudski poziv.\nZa ubistvo Ćuruvije 11. aprila 1999. godine optuženi su bivši načelnik RDB Radomir Marković, bivši načelnik beogradskog centra RDB Milan Radonjić, kao i bivši pripadnici te službe Ratko Romić i Miroslav Kurak, koji je u bekstvu.\nZora Nikodinović Dobričanin, advokat Radonjića i Romića, predložila je potom, govoreći u ime svih advokata odbrane, da se radi ekonomičnosti postupka samo pročita Simatovićev iskaz iz istrage i da se on više ne poziva na sud. Tome se usprotivio zamenik tužioca za organizovani kriminal Milenko Mandić, rekavši da smatra da je ovog svedoka ipak neophodno saslušati. Predsednica veća je najavila da će veće odlučiti o tom predlogu odbrane.\nMilorad Ulemek, nekadašnji komandant Jedinice za specijalne operacije, u izjavi da je Marković krajem marta 1999. od njega tražio da „ukloni jedno lice koje trenutno svojim neprijateljskim delatnostima ozbiljno ugrožava bezbednost države“, pa je kasnije zaključio da je reč o Ćuruviji, naznačio je da se tom prilikom susreo sa Markovićem u Simatovićevoj kancelariji i u njegovom prisustvu.\nSudija Snežana Jovanović najavila da će na ročišta zakazana za maj ponovo pozvati Franka Simatovića, kao i još neke svedoke koji su do sada pozivani, ali iz različitih razloga nisu saslušani\nUpravo je ova Ulemekova izjava ponovo intenzivirala istragu o ubistvu posle više godina zastoja i omogućila da do suđenja uopšte dođe. Simatović, bivši haški optuženik, koji je zajedno sa Markovićevim prethodnikom na mestu načelnika RDB Jovicom Stanišićem prvostepeno oslobođen optužbi za zločine protiv čovečnosti tokom ratova u Hrvatskoj i BiH, u istrazi je rekao da je „moguće da je video Legiju početkom bombardovanja u prostorijama koje je koristila Služba“.\nU optužnici se navodi da je Simatović kum trećeoptuženog Miroslava Kuraka, kojeg Tužilaštvo tereti da je neposredni izvršilac ubistva. Simatović je osnivač i prvi komandant Jedinice za specijalne operacije, u kojoj je neko vreme radio i Kurak.\nPošto je Simatović bio jedini za danas predviđeni svedok, sudiji Snežani Jovanović preostalo je samo da sasluša jedan procesni predlog odbrane pre nego što zaključi ovo ročište.\nZora Nikodinović Dobričanin je, naime, ponovo zatražila da se njeni klijenti, koji su u pritvoru od januara 2014. godine, puste na slobodu, ponovivši da za njihov dalji ostanak u pritvoru nema zakonskog opravdanja. Posle kraće pauze, sudsko veće je odbilo ovaj zahtev.\nSledeća ročišta su zakazana za 16, 17. i 18. maj, za kada je sudija Jovanović najavila da će ponovo pozvati Franka Simatovića, Aleksandru Radojičić, načelnicu prislušnog odeljenja beogradskog centra RDB, koja je trebalo da svedoči u ponedeljak, ali se opravdala bolešću, kao i još neke svedoke koji su do sada pozivani, ali iz različitih razloga nisu saslušani.\nHAG KAO MOGUĆI IZGOVOR\nRajko Danilović, zastupnik oštećene Branke Prpe, koja je bila sa Ćuruvijom u trenutku ubistva, kaže da je, prema njegovim saznanjima, Simatović u Srbiji.\n„To što danas nije došao ne znači ništa drugo od onoga što je rečeno – da nije uredno pozvan. Istovremeno, on ima pravo, prema pravilima Haškog tribunala, i da odluči da ne daje izjave pred našim sudovima jer je njemu obnovljen postupak u Hagu“, objasnio je Danilović za Cenzolovku.\nI Slobodan Ružić, zastupnik porodice Ćuruvija, rekao je da još nije sigurno će se Simatović pojaviti na sledećem ročištu.\n„Da podsetim, on se 2007. godine, u istrazi koja je vođena protiv tada N. N. lica za ubistvo Slavka Ćuruvije, pozvao na pravo da ne daje iskaz u domaćem postupku“, kazao je Ružić.\nZAGONETNI PODNESAK MILANA RADONJIĆA\nNa samom početku ročišta, sudija Snežana Jovanović obavestila je prisutne da je neposredno pre započinjanja pretresa primila podnesak okrivljenog Milana Radonjića u kome je naznačeno da se dostavlja zbog „postojanja doze straha za porodicu i sebe lično, zbog pitanja uticaja primene sile na svedoka“.\n„Sa čije strane je ta primena sile, to nije jasno u ovom podnesku“, rekla je Jovanovićeva.\nRadonjićev advokat Zora Nikodinović Dobričanin objasnila je u izjavi za Cenzolovku da je reč o tekstovima u Politici i Blicu.\n„U njima se pominje izvesni Filipović čiji je povratak u zemlju pretnja svedocima u ovom postupku. Zato je Radonjić podneo podnesak da Tužilaštvo ispita o čemu se tu radi“, rekla je Zora Nikodinović Dobričanin.


UEFA će učiniti sve da se Srbija i Kosovo ne sastanu u međunarodnom meču :: Sportal\nTanjug - Vest objavljena: 15:34 - 03.05.2016\nVršilac dužnosti generalnog sekretara Evropske fudbalske unije (UEFA) Teodor Teodoridis rekao je da će ta organizacija učiniti sve da se reprezentacije Srbije i Kosova ne sastaju u međunarodnim utakmicama.\n"Često imamo tu praksu, što je veoma vidljivo posebno u reprezentativnim takmičenjima. Primer za to je što Rusija i Ukrajina ne igraju mečeve, kao i Azerbejdžan i Jermenija", rekao je Teodoris na konferenciji za medije na Kogresu u Budimpešti.\nTeodoridis je dodao da će sličan recept primeniti i na međusobnim utakmicama između srpskih i kosovskih klubova.\n"Predložićemo sve to na relevantnom odboru", poručio je Grk.\nKosovo bi u slučaju da bude priznato u FIFA, o čemu će se raspravljati 13. maja, biti naknadno ubačeno u kvalifikacije za Svetsko prvenstvo u Rusiji.\nPrema najavama, postoji plan da tamošnja reprezentacija bude u grupi sa selekcijama Hrvatske, Turske, Islanda, Finske i Ukrajine.


» Deca na radionicama medijske pismenosti izradila svoj magazin „Novosadske zanimljivosti“\nKako se piše vest, a kako izveštaj i reportaža, koja je razlika između informacije i bilo kod drugog podatka, zašto je važno da imamo dobar naslov i da li ilustracija može da bude važnija od samog teksta, bile su teme kojima su se bavila deca na radionicama medijske pismenosti, koje je tokom februara organizovao novosadski EU info kutak u saradnji sa Novosadskom novinarskom školom.\nNovosadska novinarska škola godinama se bavi medijskom pismenošću i zalaže za uvođenje ovog predmeta u obrazovni sistem u Srbiji, a predstavnica ove organizacije i voditeljica radionica Tijana Bumbić kaže da je ideja radionica bila da se na kreativan i deci zanimljiv pristup podstakne kritičko mišljenje i izgradnja stavova prema medijskim porukama i informacijama.\n„Razgovarali smo o tome kako napisati vest i na koji način uklopiti sliku i tekst, kako razlikovati informaciju od dezinformacije, i sve to baveći se različitim temama – znamenitim ženama, ekologijom, kulturom i zdravim stilovima života. Zajedno smo napravili i naš magazin ’Novosadske zanimljivosti“, koji kao i svaki pravi magazin ima naslovnu stranu sa istaknutim sadržajem, kao i rubrike: znamenite žene, kultura, ekologija, sport i vesti iz sveta“, objašnjava Tijana Bumbić.\nRadionice su bile namenjene deci nižih razreda osnovne škole, koja su bila veoma zainteresovana i motivisana da budu u ulozi novinara, izveštača i urednika.\n„Simuliranjem stvarne redakcije, deca su bila u prilici da budu u ulogama novinara, da osete kako izgleda taj posao i koje odgovornosti on nosi. Istovremeno smo razgovarali i o pojmu medijske pismenosti, koja je važna jer utiče na to da današnja deca sutra postanu odgovorni i aktivni članovi društva koji će umeti da prepoznaju medijske manipulacije i lažne vesti“, zaključila je Bumbić.


Mustafa: Ili demarkacija sa CG ili prevremeni izbori! • HAPPYTV.RS\nMustafa: Ili demarkacija sa CG ili prevremeni izbori!\nUkoliko Skupština Kosova ne izglasa sporazum o demarkaciji sa Crnom Gorom, moguće je da će biti održani prevremeni parlamentarni izbori.\nTo je najavio kosovski premijer Isa Mustafa, prenosi RTK2.\nOn kaže da konstantan neuspeh oko izglasavanja demarkacije u parlamentu utiče na promenu stava oko prevremenih izbora.\nNa pitanje kada će se demarkacija ponovo naći na dnevnom redu Skupštine Kosova, Mustafa je odgovorio da će se to dogoditi kada prištinske vlasti "izračunaju da imaju brojke u parlamentu".\n"Izvršićemo pritisak u EU da se više ne mučimo tim pitanjem u parlamentu, da se pronađe alternativa, da odredimo vreme za rešenje tog pitanja, a građani da ne snose posledice za neodgovorno ponasanje nekolicine u parlamentu“, rekao je Mustafa.\nRTK2 navodi da je predsednik kosovske skupštine Kadri Veselji izjavio da se "koalicija može raspasti ukoliko ne budu imali sistem funkcionalnog odlučivanja", dok opozicione partije podržavaju mogućnost novih izbora.\nMustafa je rekao da ukoliko parlament ne ratifikuje sporazum o razgraničenju, izbori su moguća opcija.\nJa se nadam da će poslanici biti svesni situacije u kojoj se nalazimo da i ovim privrednicima omogućimo da ne čekaju po šest meseci po ambasadama za vizu da bi otputovali za neki ugovor o poslovanju”, kaže Mustafa.\nRTK2 podsceha da kosovski parlament godinu dana pokušava da usvoji demarkaciju, kojoj se protive opozicione partije i pojedini poslanici vladajuće koalicije.\nSporazum o demarkaciji je pored borbe protiv kriminala i korupcije uslov za dobijanje vizne liberalizacije.


04. 09. 2020 19:00\nPočinje isplata 20,71 miliona KM za socijalne kategorije stanovništva\n14. 05. 2020 13:28\nBANJALUKA - Vodeći računa o pravima i potrebama socijalnih kategorija stanovništva, naročito tokom vanrednog stanja i proglašene pandemije Kovid-19, Ministarstvo finansija RS je obezbijedilo sredstva za isplatu materijalnih davanja iz oblasti socijalne zaštite u iznosu od 20,71 miliona KM, saopštilo je pomenuto ministarstvo.\nVidović: Sredstva od MMF-a uskoro operativna\n13. 04. 2020 13:16\nBANJALUKA - Sredstva od 330 miliona evra, koja su dogovorena sa predstavnicima MMF-a, biće operativna u narednih nekoliko dana, potvrdila je ministarka finansija RS Zora Vidović.\n16. 03. 2020 11:40\nBANJALUKA - Ministarstvo finansija Republike Srpske zabranilo je rad u objektima u kojima se priređuju igre na sreću - kladionicama, automat klubovima, tombolama, kazinima i slično do ponedjeljka, 23. marta radi preventivnog djelovanja s ciljem sprečavanja širenja virusa korona.\n"Izbjeći gotovinu, više koristiti digitalne servise platnog prometa"\n13. 03. 2020 15:52\nBANJALUKA - U cilju sprečavanja širenja zaraze virusom korona, a prateći uputstva i naloge svih nadležnih organa u oblasti zdravstvene zaštite, Ministarstvo finansija Republike Srpske poziva sve korisnike finansijskih usluga (pravna i fizička lica) da u narednom periodu značajnije koriste digitalne servise platnog prometa, tj. internet i mobilno bankarstvo.\nVidović: Iniciraćemo ukidanje neustavnih odredaba na nivu BiH\n20. 01. 2020 11:23\nBANJALUKA - Ministar finansija RS Zora Vidović rekla je da će Ministarstvo finansija i Vlada Srpske u oblastima gdje se prilikom prenošenja nadležnosti na nivo BiH izašlo izvan ustavnih okvira inicirati izmjene zakona i ukidanje neustavnih odredaba da bi se vratili u okvire Ustava.\n21. 07. 2019 11:20\n17. 06. 2019 15:05\nBANJALUKA - Ministarstvo finansija Republike Srpske objavilo je danas javni poziv za dostavljanje ponuda za kupovinu stanova na području Banjaluke koji će biti u nagradnom fondu za nagradnu igru "Deset računa izbroji i stan osvoji".\n24. 05. 2018 08:00\n28. 04. 2018 16:03\nBANJALUKA- Ministar finansija Republike Srpske Zoran Tegeltija izjavio je da je Vlada na posljednjoj sjednici donijela odluku o realizaciji 58 kapitalnih projekata u 45 lokalnih zajednica, ukupne vrijednosti 42,7 miliona KM.\n21. 03. 2018 08:15\nBANJALUKA - Republika Srpska bi kroz nekoliko mjeseci mogla da dobije prve poreske savjetnike, ljude čiji će zadatak biti da savjetuju obveznike i pružaju pomoć u oblasti koja je izuzetno složena.\n20. 03. 2018 18:00\nSARAJEVO - Vjekoslav Bevanda, ministar finansija i trezora BiH, potvrdio je da je Savjet EU uputio dopis BiH da mora doći do bolje kontrole poreza ili će se BiH naći na udaru sankcija EU, međutim u Ministarstvu finansija RS kažu da će sve obaveze biti ispoštovane i da neće doći "do stavljanja na crnu listu".\nVlada Republike Srpske vodi intenzivne pregovore oko restrukturiranja javnog duga. Cilj je prepakovati jedan dio zaduženja Republike Srpske koji ima kraći period otplate, te dio kredita lokalnih zajednica.


Prema FIFA rang listi, selekcija Srbije je najbolje pozicionirana, ali svoje 29. mesto na svetu deli upravo sa protivnikom iz grupe. U pitanju je reprezetacija Turske, ekipa koja je obezbedila učešće na Evropskom prvenstvu koje se igra 2020. godine.\nTurci su do tog uspeha stigli na impresivan način. Do samog kraja kvalifikacija borili su se za prvo mesto sa Francuskom, od koje nisu izgubili u dva kvalifikaciona meča. U prvom, odigranom u Konji su bili bolji sa 2:0, dok je u Sent Denisu, utakmicu završena rezultatom 1:1. Prvog mesta, Turke je koštalo gostovanje Islandu i poraz od 2:1, jedini u kvalifikacijama. Turska je na 12 mečeva ostvarila čak devet pobeda, dva remija i samo jedan već pomenuti poraz.\nNa Svetskim prvenstvima najveći uspeh Turska je ostvarila 2002. godine, kada je u borbi za treće mesto bila bolja od Južne Koreje sa 3:2, dok je Evropsko prvenstvo 2008, bilo najuspešnije, a Turska je takođe osvojila bronzanu medalju.\nKapiten reprezentacije je Emre Belozoglu, tridesetdevetogodišnji veteran, a glavne zvezde su Hakan Čalhanoglu, fudbaler Milana, Čengiz Under, saigrač Aleksandra Kolarova u Romi i Čenk Tošun, član Kristal Palasa, takođe saigrač jednog srpskog reprezentativca - Luke Milivojevića.\nNakon Srbije i Turske, najbolje rangirana reprezentacija iz treće grupe je Rusija koja zauzima 38. poziciju.\nRusi su poput Turaka obezbedili plasman na Evropsko prvenstvo 2020. godine, mada još uvek nije sigurno da li će na njemu i zaigrati, zbog skandala sa dopingom. Rusija se zajedno sa Belgijom prošetala kroz kvalifikacionu grupu, a najbolji rezultat na šampionatima starog kontinenta ostvarila je davne 1960. godine, kada je postala prvak Evrope.\nJoš tri puta je Rusija zauzimala drugo mesto, a 2008. sa Turskom je delila treću poziciju. Kada je reč o Svetskim prvenstvima, Rusi su 2018. godine kao domaćin stigli do četvrtine finala gde su poraženi od Hrvatske.\nArtem Dzjuba i Branislav Ivanović na prijateljskom susretu Rusije i Srbije 2016 godine\nKapiten i jedan od ključnih igrača je Artem Dzjuba, koji je u Zenitu upoznao Branislava Ivanovića, kapitena kluba iz Sant Peterburga. A, Andrej Golovin i Denis Čerišev biće glavna podrška snažnom Dzjubi.\nPoslednja po rangu, ali ne i ekipa koju bi trebalo otipsati jeste selekcija Mađarske. Za razliku od Turske i Rusije, Mađari nisu uspeli da obezbede plasman, pošto su zabeležili samo četiri pobede u kvalifikacijama. Na prethodnom Evropskom prvenstvu, napravili su veliki rezultat plasmanom u osminu finala. Mađarska je u tom delu takmičenja zaustavljena od strane Belgije, ali je prethodno u grupi sa Portugalom, Islandom i Austrijom osvojila prvo mesto.\nPeter Gulaši na utakmici protiv Bajern Minhena\nEkipa je sastavljena spojem iskustva i mladosti. Golman Peter Gulaši samouvereno čuva mrežu Lajpciga u Ligi šampiona, devetnaestogodišnji Sobošlaj je najvredniji pojedinac ekipe, a član je Salcburga.\nU Mađarskoj ima srpskih fudbalera, ali i trenera, pa će stručni štab "orlova", moći dobro da se pripremi za duele sa komšijama.


Američki izaslanik traži od Tachija da se ukinu tarife i nastavi dijalog sa Srbijom\nBy M.Pajaziti / Објављено на: January 23, 2020\nSpecijalni izaslanik američkog predsednika Donalda Trumpa za dijalog između Kosova i Srbije, Richard Grenell, stigao je u sredu uveče na Kosovo i pozvao lidere te zemlje da nastave dijalog sa Srbijom.\nNakon sastanka sa kosovskim predsednikom u jednom prištinskom restoranu, Grenell je rekao da želi da vidi napredak na ekonomskom planu kako na Kosovu tako i u Srbiji. “Mi ćemo pogurati i vlade i lidere Kosova i Srbije i reći: “Pogledajte narod, počnite da se u poslovima krećete napred”, rekao je Grenell, koji je američki ambasador u Nemačkoj, a Trump ga je imenovao za specijalnog izaslanika za dijalog između Kosova i Srbije u oktobru 2019.\nKosovski predsednik Hashim Thaci, nakon večere sa Grenellom, rekao je na Tvitteru da je imao plodan sastanak sa američkim izaslanikom kako bi razgovarali o dijalogu između Kosova i Srbije. „Zahvalili smo mu na pravovremenoj poseti i posvećenosti ovom procesu. Naglašena je hitnost obnove dijaloga i neophodnost uloge američkog predsednika Donalda Trumpa u postizanju konačnog sporazuma“, napisao je Thaci. Grenell je odgovorio na Thacijev tvit napisavši: „Moramo napredovati – što uključuje i odustajanje od tarifa“.\nGrenell je stigao na Kosovo u okviru napora za nastavak dijaloga između Prištine i Beograda, koji je zaustavljen u novembru 2018. nakon što je kosovska Vlada uvela tarife na sav uvoz iz Srbije kao meru za suzbijanje agresivne kampanje Srbije protiv kosovske državnosti. Srbija je uslovila nastavak razgovora koji su podsticali EU u Briselu, opozivom stopostotnih tarifa na njihovu robu.\nOčekuje se da će se Grenell u četvrtak sastati i sa političkim liderima, uključujući lidere Samoopredelenja Albina Kurtija i Demokratskog saveza Kosova Isa Mustafu koji pregovaraju o sporazumu o formiranju nove koalicione Vlade, nakon izbora u oktobru prošle godine. Grenell je u sredu uveče izjavio da nema preferencije prema kosovskoj koaliciji, ali se njegovi sastanci na Kosovu vide kao ključni u uveravanju dvije najveće stranke da postignu dogovor.\nPosle Prištine, očekuje se da će Grenell posetiti Beograd, kao deo njegovih napora za jačanje dijaloga. Grenell je bio u središtu sporazuma između Kosova i Srbije o posredovanju EU o ponovnom pokretanju komercijalnih letova između prestonica obe zemlje posle više od 20 godina./ibna


Za hranu trošimo 35 € nedjeljno – Mladi Nikšića\nZa hranu trošimo 35 € nedjeljno\nZa nedjeljnu nabavku hrane četvoročlanoj porodici u Crnoj Gori potrebno je skoro 28 odsto prosječne sedmične plate, pokazuje istraživanje kompanije “MoveHub”, koja je specijalizovana za pružanje informacija o najpopularnijim destinacijama za preseljenje. Za sedmičnu nabavku hrane za četvoročlanu porodicu u zemljama regije potrebno je od 14,41 do 39,19 odsto prosječne sedmične plate.\nIstraživanje je sprovedeno tako što su obrađene lokalne cijene istih namirnica za svaku zemlju, poput hljeba, pirinča, voća, povrća, mesa i mliječnih proizvoda, a potom su ti troškovi upoređeni sa prosječnim platama u tim državama. Istraživanjem “MoveHuba” o troškovima nabavke hrane obuhvaćene su 122 države, a od zemalja regiona najbolje je plasirana Slovenija, u kojoj se za nedjeljnu kupovinu hrane izdvaja svega 14,5 odsto prosječne sedmične plate. Zatim slijedi Hrvatska sa 18,5 odsto sedmične plate koja se izdvaja za kupovinu nedjeljnih namirnica. Ispred Crne Gore koja je zauzela 44. mjesto je i Makedonija, u kojoj četvoročlana porodica izdvoji 20 odsto prosječne nedjeljne plate za pomenute namirnice. Međutim, iza naše države u regionu su Srbija, Albanija i Bosna i Hercegovina.\nIzdvajanjem od oko 35 eura nedjeljno za hranu, Crna Gora se pozicionirala rame uz rame sa državama poput Kine, Kolumbije, Kostarike, Gvatemale, gdje je takođe potrebno izdvojiti od 27 do 30 odsto od prosječne nedjeljne plate za sedmičnu nabavku namirnica.\nNa vrhu liste je Uganda, u kojoj je za sedmičnu nabavku hrane potrebno čak 275,86 odsto prosječne sedmične plate u toj zemlji. Slijede Etiopija sa 257,46 odsto i Kenija sa 215,24 odsto.\nNajmanje troškove za sedmičnu korpu hrane imaju četvoročlane porodice u Kataru jer im je za to potrebno samo 2,62 posto prosječne sedmične plate.\n"Bitka na Neretvi" u Nikšićkom pozorištu


Šabić: Nije mi dostavljen Nacrt zakona o zaštiti podataka | Istinomer vesti\nŠabić: Nije mi dostavljen Nacrt zakona o zaštiti podataka\nPoverenik za informacije od javnog značaja i zaštitu podataka o ličnosti Rodoljub Šabić saopštio je juče da ne zna da li je završen Nacrt zakona o zaštiti podataka i da njemu Nacrt nije dostavljen na mišljenje, što je predviđeno poslovnikom Vlade Srbije.\n“Poverenik nije bio u prilici da vidi nikakav tekst nacrta ili eventualno neke njegove radne verzije, pa shodno tome ni da na njih stavlja bilo kakve primedbe, odnosno daje preporuke”, naveo je Šabić u saopštenju. To je bila reakcija na izjavu ministarke pravde Nele Kuburović koja je kazala da je radna grupa završila izradu Nacrta zakona , da je rok za početak njegove primene maj iduće godine, kao i da je radna grupa u obzir uzela nove propise EU i preporuke poverenika. Šabić je podsetio da je još pre više meseci pripremio i Vladi stavio na raspolaganje kompletan, u skladu sa poslovnikom Vlade, sačinjen Model novog zakona o zaštiti podataka o ličnosti. “Isti zakon dobio je podršku i dobre ocene predstavnika struke, a 17 specijalizovanih nevladinih organizacija je posebnom inicijativom od Vlade tražilo da se pristupi hitnom donošenju zakona, ocenjujući da je Model poverenika dobra osnova za to”, naveo je Šabić. On je dodao da je taj model, nažalost, bukvalno izgubljen negde u administraciji Vlade, pa ga je ponovno pre tri meseca dostavio predsednici Vlade. Šabić je rekao da nema informacija o bilo kakvim reakcijama Vlade povodom tih njegovih aktivnosti, pa ni o tome da li se formulacija “prihvaćene preporuke poverenika” odnosi na njih. Poverenik je upozorio da neshvatljivo kašnjenje u donošenje tog zakona ima velike i da može imati još veće štetne posledice, podsetivši da je prema rešenju kojim je formirana radna grupa Ministarstva pravde svoj zadatak trebalo da izvrši najkasnije do kraja 2013. godine.\nTakođe, poverenik je juče naglasio da je normativni okvir koji se odnosi na zaštitu podatka u Srbiji neadekvatan i da je izvor niza problema. “Srbija još nije dostigla ni one standarde koje Evropa sada napušta. Daleko je ispod tog nivoa, zabrinjavajuće daleko ispod onoga i što je proklamovano našim Ustavom”, rekao je Šabić na skupu “Primena opšte uredbe o zaštiti podataka” u organizaciji Društva za informatiku.\n"Uloga države u skrivanju Mladića – državna tajna"Tužilaštvo: Nema osnova za krivični postupak u slučaju "Jajinci"


Gradonačelnica pozvala Užičane da se vakcinišu - Užicka Republika Press\nGradonačelnica pozvala Užičane da se vakcinišu\nGradonačelnica dr Jelena Raković Radivojević, danas se obratila Užičanima sa molbom da se prijave za vakcinaciju jer koronavirus beleži sve gore podatke. Pored vakcinacije, građane je pozvala na pridržavanje svih postojećih mera kako bi se negativan trendposlednjih 15 dana što pre zaustavio.\nUžičani su još jednom pozvani na odgovornost, kako prema sebi i svom zdravlju tako i prema svom okruženju. Sticanje kolektivnog imuniteta gradonačelnica je navela kao jedini način pobede u borbi protiv korobavirusa. U prilog tvrdnji iznela je i podatak da je od 25. februara do 10. marta u Užicu potvrđeno 712 novih sličajeva među kojima je najviše lica starosne dobi 65-70 godina.\n„Imamo i blagi porast među populacijom starijom od 70 godina kako i mlađih od 18. Koliko je situacija ozbiljna govori i podatak da smo 25. februara u gradu imali 47 osoba pozitivnih na koronavirus a 10. marta tj broj je 77. U prilog jedne vrlo teške epidemiološke situacije govore nam i podaci Zdravstvenog centra Užice koji na današnji dan u Kovid bolnici beleže 121 hospitalizovanog pacijenta a u Opštoj bolnici još 89 pacijenata. Na intenzivnoj nezi, gde leže najteži pacijenti, nalazi se 21 pacijent od čega je 14 pacijenata na mehaničkoj potpori“, rekla je danas gradonačelnica Užica dr Jelena Raković Radivojević.\nDa se u Užicu epidemiološka situacija kreće u vrlo lošem smeru govori i broj osoba koje svakodnevno dolaze u kovid ambulante Doma zdravlja gde je u poslednji 5-6 dana svakodnevno pregledano po oko 300 lica.\nGradonačelnica je navela da je u poslednje dve nedelje pojačana i inspekcijska kontola pa je takvih u ovom periodu bilo oko 1.000 te da je napisano i 26 prekršajnih prijava fizičkim i dve prijave pravnim licima.\nOd početka imunizacije, na teritoriji grada Užica, vakcinisano 24.400 osoba od čege revakcinisano 8.600 lica. Taj broj, po rečima gradonačelnice, treba da bude znatno veći kako bi što pre stigli do broja koji će obezbediti kolektivni imunitet a to je jedini način, kako je rekla, da se izborimo sa ovom teškom i opakom bolešće.\nSalsa žurka u GKC-u\nKatran dani i Seoski višeboj u Jablanici\nHrvatski primeri za srpsku energetsku efikasnost\nDominacija domaćih skakača


Vesti online / Vesti / Ex YU / Pitanje Prevlake uskoro pred Međunarodnim sudom pravde\nPitanje Prevlake uskoro pred Međunarodnim sudom pravde\nCrna Gora i Hrvatska u završnoj su fazi usaglašavanja zajedničkog dokumenta kojim se pitanje razgraničenja na poluostrvu Prevlaka poverava Međunarodnom sudu pravde, saopšteno je iz crnogorskog Ministarstva spoljnih poslova u Podgorici.\nCrna Gora i Hrvatska još uvek nemaju jasno utvrđenu granicu na poluostrvu Prevlaka\nDržavni sekretar u ministarstvu Vladimir Radulović, kazao je Televiziji Crne Gore da je dogovor crnogorske i hrvatske strane oko prepuštanja pitanja Prevlake međunarodnoj arbitraži "u završnoj fazi".\n- Reč je o zajedničkom, usaglašenom dokumentu koji bi kao takav išao pred Međunarodni sud - rekao je Radulović i saopštio da se prethodno o svemu moraju izjasniti parlamenti dve države.\nCrna Gora i Hrvatska još nemaju trajno utvrđenu granicu na poluostrvu Prevlaka kod Herceg Novog, kao i u akvatoriju južnog Jadrana.\nBivša Savezna Republika Jugoslavija i Hrvatska 2002. godine potpisale su Protokol o privremenom graničnom režimu na tom području.\nNajviši zvaničnici Crne Gore i Hrvatske ranije su više puta ponovili da taj režim dobro funkcioniše, a da trajno rešenje granice treba naći kroz pregovore ili u postupku međunarodne arbitraže.


Otvoren „Antika fest“ - Istočne VESTI\nOtvoren „Antika fest“\nadminAug 29, 2019Kultura0\nVlado Kerošević,profesor glume i glumac, koji je bio zadužen za scenski govor u predstavi, ističe da je prezadovoljan svim segmentima realizacije predstave kao i time što se antika ne deklamuje i što se ne čuje patetika u izvođenju antičke tragedije na sceni. „Ja sam večeras čuo kako publika diše sa glumcima, baš zato što je izbegnuta patetika koja pravi distancu prema publici“, ističe Kerošević.\n„ Adaptiranjem teksta, arhitekturom scene, kostimom i tretmanom muzike želimo da kažemo kako se radnja ove drame može događati svuda i u svakom vremenu. Ovo je priča o posledicama jednog nepotrebnog rata koji je srušio jednu kulturu, a drugoj naneo nenadoknadive gubitke. Predstava ‘Žene iz Troje’ je elegija nad sudbinom pobeđenih zbog uzaludno prolivene krvi, bol koji ne pripada samo poraženima već i pobednicima, optužba za neljudskost i neprirodnost rata, osuda destruktivnih nagona čije su žrtve humanost i čovekov razum“, ističe reditelj Nebojša Bradić.\nPrethodni članakNeovlašćeno korišćenje tuđeg vozila Sledeći članakUhapšen zbog više teških krađa


Vesti online / Vesti / Zanimljivosti / Pijani piloti hteli da voze 250 putnika preko okeana\nPiloti uhapšeni na vreme (Foto: Ilustracija)\nKako se navodi, njih dvojica su se pripremali da polete transatlanskim putničkim avionom iz Škotske ka Kanadi.\nPiloti su uhapšeni nakon što je osoblje aviona izrazilo zabrinutost zbog ponašanja pilota, pre nego što je avion kanadske aviokompanije Er Transat A310, u kojem se nalazilo 250 putnika, poleteo iz Glazgova ka Torontu.\nPiloti, starosti od 37 i 39 godina, uhapšeni su zbog sumnje da su bili pod uticajem alkohola pre nego što je avion trebalo da poleti u 13 časova u ponedeljak popodne, preneo je britanski Independent.\nKanadska aviokompanija potvrdila je da su njeni zaposleni uhapšeni dodajući da je pomereno poletanje aviona, a da su putnici smešteni u hotele.\nZANIMLJIVOSTI Avion prevremeno sleteo da bi izbacili putnika\nSVET Promašio toalet, pa pokušao da otvori vrata aviona na 10.000 metara\nZANIMLJIVOSTI Ostvaren najbrži let od Australije do Londona


Rad i iz penzije: Ko, kako i pod kojim uslovima? | Kamatica\nPočetna > vest > Rad i iz penzije: Ko, kako i pod kojim uslovima?\nTekst objavljen: 09.11.2018 12:04\nU vreme kada ogroman broj penzionera u Srbiji jedva spaja kraj s krajem, ne čudi što se jedan deo njih, koji sebe još uvek smatra radno sposobnim, odlučuje da se ponovo uključi u neizvesnu potragu za radnim mestima.\nNeizvesnu, ne samo zato što je slobodnih radnih mesta u ponudi relativno malo, već i zbog velike nesigurnosti da će zaista dobiti zaradu koju su prethodno dogovorili sa poslodavcem. I dok se manji deo penzionera ponovo zapošljava preko ugovora o radu, mnogo je veći broj onih koji rade honorarno ili „na crno“, kao noćni čuvari, nadničari na poljima ili prodavci u trgovinama.\nIako ne postoje precizni podaci o broju penzionera koji predstavljaju „povratnike“ na tržište rada, Republički fond za penziono i invalidsko osiguranje na osnovu podnetih zahteva za ponovno određivanje iznosa penzije po osnovu naknadno ostvarenog staža, procenjuje da je u protekle dve godine takvih penzionera bilo približno dva odsto od ukupnog broja penzionera u Srbiji, odnosno više od 34.000 ljudi. Međutim, ovime su obuhvaćene samo osobe koje se zapošljavaju po ugovoru o radu, dok detaljna evidencija o zaposlenima preko ugovora o delu ili na crnom tržištu, gde ih je nesumnjivo najviše – ne postoji, pišu Biznis i finansije.\n„Tačnu statistiku o iznova zaposlenim penzionerima nema niko, ali mali broj njih uistinu dobija novo radno mesto, u situaciji kada u državi nema posla ni za mlade, a kamoli za starije građane. Od onih malobrojnih, što su legalno prijavljeni po ugovorima, najveći deo je zaposlen kod rodbine u porodičnim preduzećima, dok postoje retki slučajevi kada su penzioneri zasnovali sopstveni biznis, kao i poneki primeri stranačkog zapošljavanja“, ističe Miloš Grabundžija, predsednik Sindikata penzionera Srbije „Nezavisnost“. Izuzetak od ovakvog trenda predstavljaju određene delatnosti koje karakteriše manjak kvalitetne radne snage, pa je jedan od poznatijih primera poslednjih godina bilo ponovno zapošljavanje oružara-veterana u pogonima „Zastava oružja“ u Kragujevcu.\n„Sa ‘tržišta penzionera’ najčešće se zapošljavaju nekadašnji pripadnici policije ili vojske, kao pripadnici obezbeđenja, većinom u privatnim firmama. Pored njih, kao honorarci posebno su traženi sezonski nadničari u poljima, a za njima pekari, i prodavci u trgovinama“, nabraja naš sagovornik.\nIpak, u zemlji u kojoj 360.000 penzionera prima minimalne penzije sa iznosom do 15.000 dinara, a više od 1.300.000 njih prima između dvadeset i trideset hiljada mesečno, uopšte ne bi trebalo da čudi spremnost za ponovo radno angažovanje naših sugrađana koji već imaju čitav radni staž iza sebe. U principu, njihova primanja dovoljna su jedino za plaćanje računa za komunalije, dok su za nabavku najosnovnijeg bakaluka potrebni prihodi sa strane. A onda dolazimo do nove prepreke: ne samo da je njihov minuli višedecenijski rad obezvređen, već je i mogućnost da na osnovu naknadnog rada oni povećaju iznos svojih penzija, praktično, minimalan.\nKorisnici svih vrsta penzija imaju pravo da se ponovo zaposle, s tim što se starosni penzioneri vraćaju u sistem osiguranja bez ograničenja, dok za porodične i invalidske penzionere važe posebni uslovi. Korisnik starosne penzije može ponovo da se zaposli po ugovoru o radu, ugovoru o delu, autorskom ugovoru, i da prima penziju. Poslodavci su u tom slučaju oslobođeni uplaćivanja doprinosa za nezaposlenost, s obzirom na to da ne postoji mogućnost da penzioner ponovo postane nezaposleno lice. Kada je u pitanju zdravstveno osiguranje, penzioner se izjavom izjašnjava o tome da li želi da koristi zdravstveno osiguranje po osnovu penzije, ili da mu doprinose obračunava i plaća poslodavac. Samo u drugom slučaju penzioner može da ostvari i pravo na bolovanje.\nPravo na ponovni obračun penzija imaju oni penzioneri kojima su najmanje godinu dana bili uplaćivani doprinosi na osnovu naknadnog radnog angažmana. Obaveza poslodavaca koji zapošljavaju penzionere je da im redovno uplaćuje doprinose za penzijsko i invalidsko osiguranje u iznosu od 26 odsto, ali ne i doprinose za zdravstveno osiguranje, jer im je ono već podrazumevano preko PIO fonda. S druge strane, PIO fond novi obračun izvršava isključivo na zahtev korisnika, u kom slučaju je dužan da mu utvrdi povoljniji iznos penzije. U praksi se, nažalost, pokazalo da veoma mali broj penzionera može da iskoristi ovu zakonsku mogućnost.\n„Kada traže preračunavanje penzije po dodatom stažu, penzionerima eventualna nova penzija ispada još manja od prvobitne, ukoliko su u naknadnom angažmanu bili prijavljeni na nižu platu od one koja im je utvrđena prvim obračunom, a to je gotovo uvek slučaj. Dakle, iako su zabeležili najmanje godinu dodatnog rada, nova plata im kvari dotadašnji prosek i, zapravo, umanjuje moguću penziju. A da ne govorimo da su aktuelnom regulativom najviše pogođeni porodični penzioneri, jer oni obračunom novih primanja, u potpunosti gube pravo na porodičnu penziju koju su do tada dobijali“, napominje Miloš Grabundžija u razgovoru za „Biznis & Finansije“.\nKako piše na stručnom pravničkom sajtu Paragraf.rs, porodični penzioneri predstavljaju izuzetak od svih pravila, jer oni, bez obzira na visinu penzije koju primaju – a koja je ograničena do maksimalne 23.000 dinara – imaju pravo da rade samo po ugovoru o delu ili autorskom ugovoru, i da ostvaruju ugovorenu naknadu na mesečnom nivou samo ako prihod od njihovog angažovanja ne prevazilazi polovinu najniže osnovice osiguranja zaposlenih u Srbiji. Drugim rečima, koji god put da odaberu, osuđeni su na niska primanja.\nIstovremeno, invalidski penzioneri mogu da rade samo po ugovoru o delu. Kada ponovo budu obuhvaćeni sistemom osiguranja, PIO fond im obustavlja isplatu penzija, poziva ih na kontrolni pregled, gde lekar može da im potvrdi ili promeni nalaz, ocenu i mišljenje o radnoj sposobnosti, što zavisi od opšteg stanja i sposobnosti penzionera.\nPrema rečima predsednika Sindikata penzionera Srbije „Nezavisnost“, status penzionera je vrlo težak, podjednako ako rade ili uživaju u „blagodetima“ svojih teško stečenih penzija. „Što se tiče pravne zaštite, u današnje vreme oštećeni penzioneri ne mogu da se obrate nikome osim sindikata, jer nemaju dovoljno finansijskih sredstava a niko drugi nema interesa da ih zastupa. Tužno je, ali aktuelna situacija pravno, stručno i ekonomski ne ide na ruku penzionerima“, zaključuje Grabundžija.\nponovno zaposlenje penzioneri male penzije rad na crno honorarni posao


Naslovna Info Srbija Rijaliti samo noću od 23 do 06 časova?\nSavet Regularnog tela za elektronske medije (REM) odlučio je da pokrene izradu pravilnika kojim će emitovanje rijalitija biti dozvoljeno od 23 časa do 6 sati ujutro, potvrdio je za Nova.rs član Saveta Slobodan Cvejić.\nPored toga, REM će podneti krivičnu prijavu prijavu Kristijana Golubovića zbog pretnji izrečenih u rijaliti programu, a pokrenuću postupak protiv TV Pink, gde je emitovan taj program.\nCvejić je rekao da je Savet REM na juče održanoj sednici, na njegov i predlog članica Judite Popović i Višnje Aranđelović, pokrenuo izradu pravilnika o emitovanju rijalitija.\n„Takav pravilnik je obavezujući i podrazumeva da se rijaliti emituje od 23 časa uveče do 6 ujutro. Nacrt pravilnika ide na mišljenje ministarstvu, pa na javnu raspravu, ali ni mišljenje ministarstva ni javna rasprava nisu obavezujući, pa verujemo da će pravilnik biti usvojen u onom obliku u kom ga izradi REM“, kazao je Cvejić.\nNakon odluke REM-a: Danas umesto Jutra – Vesti specijal\nU skladu sa odlukom Regulatornog tela za elektronske medije o zabrani emitovanja emisije Jutro na Televiziji „Prva“ ta emisija se neće emitovati.\nU tom terminu od 06:55 do 11:00 umesto emisije Jutro, u istom terminu biće emitovana emisiju Vesti specijal, koju priprema informativna redakcija Televizije „Prva“.\nTV „Prva“ poziva gledaoce da prate Vesti specijal.\nMera je, kako mediji prenose, izrečena zbog toga što je 10. marta u emisiji „Jutro“, prilikom obaveštavanja građana da je Regulatorno telo za elektronske medije izreklo meru upozorenja tom pružaocu medijske usluge, ponovo i indirektno otkriven identitet maloletnika – zbog čega je REM inicijalno i izdao upozorenje.\nPogledaj: Ponovo kreće nagradna igra „Uzmi račun i pobedi“\nemitovanje rijaliti programa\nPravilnik o rijaliti programu\nPrethodni tekstRaspored sahrana – utorak (22.09.)\nSledeći tekstKadeti Bačke nastavili pobednički niz. Omladincima samo bod protiv „fenjeraša“


nedelja, 16 jun 2019 20:50\n* Veliki požar koji je zahvatio napušteni objekat u ulici Majora Tepića u Apatinu, uspešno je lokalizovan i tako sprečena opasnost da bude proširen na okolne stambene jedinice\nŽrtava i povređenih nema, a nadležni organi utvrdiće istragom uzrok požara, prenosi RTV.\nZahvaljujći brzoj intervenciji apatinskih vatrogasaca, uz pomoć dva vatrogasna vozila ugašena je vatrena stihija, koja je napuštenu zgradu zahvatila oko 16 časova u nedelju, 16. januara.\nGašenje požara trajalo je više od dva sata, a zbog visokih dnevnih temperatura, vatra je, kako se navodi, realno predstavljala opasnost da pređe na susednu stambenu zgradu i okolne kuće.\nObjekat bivše Zadruge je godinama zapušten, a prema rečima meštana bio je stecište za narkomane, lutalice i beskućnike. Na sreću, u vreme izbijanja požara ovo mesto bilo je prazno.


Nova runda pregovora između Prištine i Beograda zavisi od približavanja stavova dve strane o regionalnom predstavljanju Kosova, izjavila je šefica prištinskog pregovaračkog tima Edita Tahiri.\nEdita Tahiri (Foto lajme.parajsa.com)\nTahiri u intervjuu za Radio Kosovo rekla je da će u regionalnim inicijativama Kosovo biti predstavljeno sa jednom fusnotom koja izražava realnost da je Kosovo priznato od većine zemalja u regionu. Prema njenom mišljenju, fusnota koja će predstavljati Kosovo na ovim inicijativama, bila bi nešto kao model koji danas ima Makedonija.\nOna je rekla da je predstojeća poseta posrednika u dijalogu Roberta Kupera Beogradu i Prištini "šatl-diplomatija" s ciljem da sagleda približavanje pozicija.\n"Dijalog treba da se nastavi, ali sada ne mogu da kažem kada. Međutim, mogu da kažem da kad se približu stavovi obe strane u vezi sporazumom o regionalnoj saradnji, tada će se desiti i sledeća runda", kazala je Tahiri.\nTahiri je predlog u četiri tačke predsednika Srbije Borisa Tadića za rešenje problema na severu Kosova nazvala "njegovom beskrajnom maštom" i isključila svaku mogućnost da se sever Kosova uključuje u političke razgovore.


Bivši šampion ABA lige postaje filijala Partizana - MaxBet Sport\nBivši šampion ABA lige postaje filijala Partizana\nKošarkaši Partizana će imati još jednu filijalu za afirmaciju (Foto: Starsport)\nKošarkaški klub Partizan je do sada koristio Mladost iz Zemuna kao filijalu, klub u koji može da šalje najtalentovanije igrače iz svoje škole na kaljenje, a uskoro će dobiti još jednog velikog partnera.\nKvota u MaxBetu na trijumf Budućnosti iz Podgorice protiv Trans Narve je 1.40.\nNekadašnji prvak ABA lige i petostruki vicešampion naše zemlje, Vršac, potpisaće ugovor o saradnji sa crno-belima.\nVršac je najveće uspehe beležio u prvoj deceniji ovog veka, dok ga je finansirao Hemofarm. Regionalno takmičenje je osvojio 2005. godine, u finalu prvenstva Srbije i Crne Gore je gubio 2004. i 2005. godine, a u finalu šampionata Srbije je poražen 2008, 2010. i 2011. Tri puta je igrao i finale nacionalnog Kupa.\nTagovi:ABA LigaKK PartizanKK Vršacostoja mijailovićTop3


RTS :: Rasprava o finansijskim ugovorima\nPolitika Rasprava o finansijskim ugovorima\nčetvrtak, 16. maj 2019, 11:26 -> 15:21\nRasprava o finansijskim ugovorima\nSkupština Srbije nastavila je rad raspravom o potvrđivanju više finansijskih ugovora, među kojima je onaj o zajmu za kredit za izgradnju dela auto-puta na deonici Preljina-Požega.\nNa dnevnom redu je i potvrđivanje ugovora o zajmy za kredit za projekat modernizacije i rekonstrukcije mađarsko-srpske železničke veze na teritoriji Srbije za deonicu Novi Sad-Subotica.\nPoslanik Srpske radikalne stranke Aleksandar Šešelj pitao je ministra spoljnih poslova Ivicu Daćiča da li je tačno da je Vlada Srbije angažovala kompaniju da lobira da se u Sjedinjenim Američkim Državama promeni stav o Kosovu i Metohiji.\nOn se osvrnuo i na izjavu amerićkog ambasadora Kajla Skota koji je kritikovao pojavljivanje generala Vladimira Lazarevića u "Besmrtnom puku" povodom Dana pobede u Nišu.\nŠešelj je pitao Vladu Srbije kakve je diplomatske mere preduzela da se Skotu stavi do znanja da ne može tako da se ponaša prema zemlji domaćinu i "da nije njegovo da komentariše događaje".\nPoslanik poslaničke grupe SNS-a Miodrag Linta rekao je da pri izradi Nacrta zakona o pravima boraca, vojnih invalida, civilnih invalida rata i članova njihovih porodica, koji je pripremilo Ministarstvo za rad, nije prihvaćen zahtev da se svim pripadnicima Vojske Republike Srpske Krajine prizna ratni staž od 1990. do 1995. godine u dvostrukom trajanju.\nPrema njegovim rečima, u zakon bi trebalo da se unese ova odredba zato što je država priznala svim oficirima, podoficirima i civilnim licima koji su bili u službi JNA ratni staž za čitavo vreme trajanja rata u dvostrukom trajanju.\nPosle postavljanja pitanja poslanici su nastavili razmatranje više međunarodnih finansijskih sporazuma i ugovora.


Govedarica protiv lošeg poslovanja: Krivična prijava protiv načelnika Milinkovića i više lica | BL Portal\nGovedarica protiv lošeg poslovanja: Krivična prijava protiv načelnika Milinkovića i više lica\nU ime Opštinskog odbora Srpske demokratske stranke Gacko danas sam podnio krivičnu prijavu protiv načelnika opštine Gacko Ognjena Milinkovića i više drugih osoba, stručnih saradnika u opštinskoj administraciji kao i protiv zamjenika Pravobranioca Republike Srpske sa sjednštem u Trebinju, istakao je Vukota Govedarica, član Predsjedništva SDS.\n„Smatramo da postoji osnov sumnje za pet počinjenih krivičnih djela i to: nezakonito postupanje u privrednom poslovanju, zloupotreba položaja odgovornog lica, zaključenje štetnog ugovora, zloupotreba službenog položaja ili ovlaštenja i nesavjestan rad u službi“, obrazložio je Govedarica.\nOn je pojasnio da je 2008. godine Opština Gacko raspisala javnu licitaciju gradskog građevinskog zemljišta a nakon nje je 3.marta 2009. godine potpisan ugovor između Opštine Gacko i firme Tomašević d.o.o. Istočno Sarjevo.\n„Kupac je bio dužan da po ugovoru u roku od 8 dana plati iznos za licitovano zemljište. Kupac nije ispunio svoje obaveze iz ugovora i nikad nije platio taj iznos u predviđenom roku kako bi mogao da postane vlasnik zemljišta. I nevjerovatno nakon 152 mjeseca ili 12,5 godina opština Gacko je prodala to zemljište po tom ugovoru. Gospodin Milinković ne bi danas bio osumnjičen da je ako ništa obračunao zatezne kamate što nije uradio. Podsjećam načelnika da se zbog nepoštovanja rokova i datuma iz ugovora ugovor po sili zakona raskida“, pojasnio je član Predsjedništva SDS na današnjoj pres konferenciji.\nOn je poručio da se tržišna vrijednost zemljišta iz 2008. godine i danas se ne mogu porediti i očigledno je da je budžet opštine Gacko oštećen u najmanju ruku za minimalno 50 hiljada KM.\nNačelnik opštine je, kaže Govedarica, pisao i Pravobranilaštvu Republike Srpske i tražio mišljenje od zamjenika pravobranioca Radinka Savića da li ugovor iz 2009. godine ima pravni osnov kojim se može izvršiti.\n„Zamjenik pravobranioca sa sjedištem u Trebinju Radinko Savić je odgovorio da ostaje pri svom stavu iz 2008. godine i da propuštanje rokova ne predstavlja nikakvu prepreku realizaciji ugovora. Interesantno je da na tom dopisu nema pečata Pravobranilaštva Republike Srpske već samo jedan suvoparan potpis Radinka Savića. Očekijemo od Okružnoj javnog tužilaštva u Trebinju da postupe po ovom predmetu“, zaključio je Govedarica.\nTags: Gacko, krivična prijava, Ognjen Milinković, Vukota Govedarica\nPoziv za sve zainteresovane: Info dan za udruženja građana u Domu omladine\nVučinić otkrio da ga je zvao Terzić: Bilo bi ružno da sam došao u Zvezdu tada


Đurić na Kosmetu: Za ovaj put moja poruka je... - Sputnjik Srbija\n07:30 08.04.2018 (osveženo 07:35 08.04.2018) Preuzmite kraći link\nDirektor Kancelarije za KiM Marko Đurić došao je na Kosmet, gde je prisustvovao ponoćnoj vaskršnjoj liturgiji u manastiru Banjska.\nĐurić je poručio da će Srbija uvek biti uz svoj narod na Kosovu i Metohiji.\n„Mi Srbi smo jedan brojčano mali, ali hrabar i slobodoljubiv narod i opstaćemo i ostaćemo ovde na KiM i znaćemo kao Srbija da zaštitimo naš narod na Kosovu i Metohiji, jer se ovde na KiM već više od hiljadu godina gradi identitet celog srpskog naroda. Gradio se u prošlosti, gradi se danas i budite sigurni da će se graditi i u budućnosti“, rekao je Đurić.\nČestitajući Uskrs svim vernicima, Đurić je naveo da je za ovaj put njegova poruka „istrajnost, izdržljivost, ljubav prema svima“.\nOvo je prva poseta direktora Kancelarije za KiM Vlade Srbije Marka Đurića nakon što je 26. marta uhapšen u Kosovskoj Mitrovici, gde je trebalo da prisustvuje okruglom stolu u okviru unutrašnjeg dijaloga o južnoj pokrajini.\nLiturgiji u manastiru Banjska, koju je predvodio iguman Danilo, prisustvovao je i predsednik Srpske liste Goran Rakić.